***Proiect***

**CONCEPȚIA DIDACTICĂ**

**A DISCIPLINEI LIMBA ȘI LITERATURA ROMÂNĂ**

**ÎN INSTITUȚIILE DE ÎNVĂȚĂMÂNT CU PREDARE ÎN LIMBILE MINORITĂȚILOR NAȚIONALE**

1. **PREAMBUL**

Într-o lume a globalizării, într-un mediu sociocultural și istorico-geografic complex, marcat de aspirații europene, Republica Moldova se prezintă ca un spațiu de definire a umanității, de înțelegere a diversității cultural-lingvistice, de consolidare a coeziunii sociale.

Parcursul istoric labil al Republicii Moldova a fost marcat profund de relațiile socioculturale, interșanjabile. Republica Moldova este un spațiu multietnic, multicultural, precum și multinațional divers în cadrul căruia trăiesc în bună înțelegere varia etnii: moldoveni, români, bulgari, găgăuzi, ruși, ucraineni, romi etc., iar limba română menține identitatea națională a țării. Or, limba română constituie catalizatorul fundamental al consolidării societății noastre, garantul unei bune comunicări interetnice, ceea ce reclamă însușirea și valorificarea acesteia de către toți cetățenii Republicii Moldova, în mod special în sistemul educațional autohton.

Limba română constituie unul din simbolurile statului și garantează suveranitatea Republicii Moldova prin folosirea ei plenară în toate sferele vieții. Statutul de limbă oficială a Republicii Moldova a fost acordat limbii române, a priori, prin Declarația de Independență a Republicii Moldova, aprobată prin Legea nr 691-XII din 27.08.1991. A posteriori, Curtea Constituțională a confirmat, la 05 decembrie 2013, prin Hotărârea nr. 36 „prevalența denumirii „limba română” din Declarația de Independență, față de denumirea „limba moldovenească” din articolul 13 din Constituție”[[1]](#footnote-1), de asemenea, a reconfirmat, la 11 martie 2023, „respectarea exigențelor jurisprudenței constituționale în formularea textului art. 13, aliniat 1, din Constituție”, precum și faptul că „Limba de stat a Republicii Moldova este limba română, funcționând pe baza grafiei latine”. Astfel, limba română asigură exercitarea drepturilor și libertăților constituționale ale cetățenilor de orice naționalitate sau etnie care locuiesc pe teritoriul Republicii Moldova, contribuind la aprofundarea dialogului intercultural în spiritul valorilor europene și integrarea plenară a minorităților naționale și etnice în cultura autohtonă.

În context, *Concepția didactică a disciplinei limba și literatura română în instituțiile de învățământ cu predare în limbile minorităților naționale din Republica Moldova* (în continuare *Concepție*)constituie un document normativ de prim-ordin în dezvoltarea competenței comunicativ-lingvistice, având la bază formarea și dezvoltarea unei personalități proactive.

Prezenta *Concepție* reprezintă un reper epistemologic, teoretic, social, educațional și managerial orientat să eficientizeze calitatea procesului de predare-învățare-evaluare a limbii și literaturii române în instituțiile de învățământ cu predare în limbile minorităților naționale din Republica Moldova.

*Concepția* are valoare constructivă pentru toate nivelurile de învățare a limbii române ca limbă nematernă educație timpurie, primar, gimnazial și liceal, precum și pentru personalul din învățământul general, specialiștii în domeniul, inclusiv pentru factori de decizie, persoanele interesante.

*Concepția didactică a disciplinei limba și literatura română în instituțiile de învățământ cu predare în limbile minorităților naționale din Republica Moldova*

* este subsumată *Strategiei* *de dezvoltare „Educația 2030”*, care descrie conținutul și mecanismul de realizare a acesteia și determină impactul așteptat asupra sistemului de educație, societății și statului, pentru a optimiza formarea intelectuală, culturală și profesională a cetățenilor;
* vizează implementarea cadrului normativ național în vigoare, in stricto, art. 10, art. 11 din Codul Educației al Republica Moldova, inclusiv privind obligativitatea studierii limbii române în toate instituțiile de învățământ de orice nivel, creșterea ponderii disciplinelor studiate în limba română în instituțiile de învățământ general cu altă limbă de predare etc.;
* este orientată spre racordarea la Cadrul European Comun de Referință pentru Limbi, alte politici/paradigme educaționale naționale și internaționale existente;
* urmărește ca, prin scopul, obiectivele trasate să contribuie la formarea și dezvoltarea competențelor comunicativ-lingvistice în limba română, a competențelor transformative, să asigure educația inter și multiculturală în baza valorilor, tradițiilor naționale, dar și diversității culturale, precum și dezvoltarea personală și cetățenia activă.

*Concepția didactică a disciplinei limba și literatura română în instituțiile de învățământ cu predare în limbile minorităților naționale din Republica Moldova* este elaborată în conformitate cu următoarele documente: *Codul Educației al Republicii Moldova (2014), Standardele de eficiență a învățării (2012); Competențele-cheie pentru învățarea pe parcursul întregii vieți (Bruxelles, 2018);Cadrul European Comun de Referință pentru Limbi: predare-învățare-evaluare (2018); Recomandările Parlamentului European și ale Consiliului Uniunii Europene, privind competențele-cheie din perspectiva învățării pe parcursul întregii vieți (2018); Strategia de dezvoltare „Educația 2030” (2023); Programul de implementare a strategiei de dezvoltare „Educația 2030” pentru anii 2023-2025 (2023); Programului național privind învățarea limbii române de către minoritățile naționale, inclusiv populația adultă, pentru anii 2023-2025, (2023);*

*Concepția didactică a disciplinei limba și literatura română în instituțiile de învățământ cu predare în limbile minorităților naționale din Republica Moldova* în mod expres, va contribui la îmbunătățirea calității procesului de învățare a limbii române în instituțiile cu predare în limbile minorităților naționale, la modernizarea și racordarea procesului de învățare a limbii române, ca limbă de stat, la Cadrul European de Referință pentru Limbi.

Prezentul document descrie actualul context de predare-învățare a limbii române în instituțiile de învățământ cu predare în limbile minorităților naționale din Republica Moldova, etalează principiile, conținutul și structura procesului de învățare a limbii române în instituțiile de învățământ menționate, prezintă conținutul și structura procesului de învățare a limbii române în instituțiile de învățământ cu predare în limbile minorităților naționale, propune modalități de implementare a  învățării  limbii române în instituțiile de învățământ vizate.

Prezentul document, va servi drept temei pentru elaborarea Standardelor de eficiență a învățare a *limbii și literaturii române de către reprezentanții minorităților naționale din Republica Moldova* pe tot parcursul vieții.

1. **REPERE CONCEPTUALE (TERMENI-CHEIE)**
   1. ***Cadrul conceptual***

O trăsătură distinctă a Republicii Moldova o constituie diversitatea culturală, care este asigurată și susținută prin multilingvism. Republica Moldova, prin politicile educaționale și lingvistice, tratează diversitatea culturală și lingvistică ca pe un avantaj al empatiei comunitare, al solidarității sociale organice, care se dezvoltă în societățile multiculturale prin armonizarea în jurul unei conștiințe comune de identitate națională.

*Concepția didactică a disciplinei limba și literatura română în instituțiile de învățământ cu predare în limbile minorităților naționale din Republica Moldova* derivă dintr-un șir de factori iminenți, precum:

* necesitatea racordării la politicile educaționale naționale, documente de politici publice conexe actual pentru atingerea obiectivelor de realizare a educației lingvistice a reprezentanților minorităților naționale;
* iminența racordării politicilor educaționale naționale la documentele de politici internaționale, Cadrul European Comun de Referință pentru Limbi: predare-învățare-evaluare;
* necesitatea transferului și implementării în sistemul de educație lingvistică al Republicii Moldova a unor experiențe, inovații și bune practici internaționale de educație lingvistică
* oportunitatea de a dezvolta un sistem de educație lingvistică sustenabilă pentru toate părțile interesate etc.;
* necesitatea de a promova patrimoniul cultural autohton, limba române ca element definitoriu al identității naționale și al solidarității sociale organice.

Prezenta *Concepție* urmărește,

* la nivel național, îmbunătățirea procesului de predare-învățare-evaluare a limbii și literaturii române în instituțiile de educație timpurie și de învățământ general, încurajând participarea activă a minorităților naționale la viața publică, culturală, socială și economică etc., iar
* la nivel internațional, integrarea în spațiul sociocultural, educațional și profesional din Uniunea Europeană.

Pornind de la ideea că educația constituie un instrument de formare a personalității umane, capabil să coexiste și să relaționeze armonios într-un cadru de perspectivă, *Concepția didactică a disciplinei limba și literatura română în instituțiile de învățământ cu predare în limbile minorităților naționale din Republica Moldova* are urmărește corelarea, stabilirea tangențelor la nivel normativ, curricular, conceptual-proiectiv etc. pentru a facilita formarea unui cadru general unic, in stricto, de predare-învățare-evaluare a limbii și literaturii române în instituțiile de învățământ cu predare în limbile minorităților naționale din Republica Moldova, in globo, de integrare și coeziune socioculturală și profesională.

Cadrul conceptual al prezentei *Concepții* este în notă cu documentele de politici educaționale naționale și internaționale. Educația este un mijloc de transfer de valori între societate și individ și asigură condiții favorabile pentru asimilarea și promovarea acestor valori. În această ordine de idei, *Concepția* vizează educația lingvistică a copiilor din instituțiile de educație timpurie, a elevilor, în sensul formării și dezvoltării competenței de comunicare cultă și funcțională, prin stăpânirea resurselor limbii (actelor comunicative), a culturii literar-artistice, prin valorificrea pragmatică a tezaurului cultural-istoric, precum și prin achiziționarea unor experiențe lectorale și estetico-literare.

Cadrul general unic al *Concepției*  are în vizor interdependența, relația educator-educat, personalitate-societate, ce presupune o comunicare evolutivă, raportată la cerințele curente și de perspectivă ale societății, prin orientarea instituțiilor cu predare în limbile minorităților naționale spre o educație postmodernă, care îi va asigura individului posibilitatea de a face față contextelor comunicative neprevăzute prin anticipare și participare.

*Concepția didactică a disciplinei limba și literatura română în instituțiile de învățământ cu predare în limbile minorităților naționale din Republica Moldova* se edifică pe principiile proiectării – predării – receptării – învățării – evaluării didactice în corespundere cu Cadrul European Comun de Referință pentru Limbi: predare, învățare, evaluare, care definește nivelurile competenței lingvistice de comunicare și oferă utilizatorului posibilitatea de a măsura progresul la fiecare etapă a procesului de învățare și la orice etapă a vieții. Amintim, conform CECRL, sunt stabilite 6 niveluri de competență lingvistică: A1(inclusiv Pre-A1[[2]](#footnote-2)), A2, B1, B2, C1, C2, care corespund celor trei diviziuni clasice de cunoaștere a limbii: ***nivel de bază*** **(A)** – utilizator/vorbitor elementar; ***nivel intermediar (B)*** – utilizator/vorbitor independent; ***nivel avansat (C)*** – utilizator/vorbitor experimentat. Respectiv, subdivizarea se prezintă astfel: Pre-A1 – nivel debutant, A1 – nivel începător, A2 – nivel elementar, B1 – nivel-prag, B2 – nivel avansat/independent, C1 – nivel autonom, C2– nivelul de măiestrie.

**2.2. Termeni-cheie**

Pentru facilitarea procesării informației, *Concepția didactică a disciplinei limba și literatura română în instituțiile de învățământ cu predare în limbile minorităților naționale din Republica Moldova* recomandă următorul inventar de termeni-cheie cu semnificațiile de rigoare prezentate:

* ***Abordarea integrată*** a limbii române ca limbă nematernă vizează fuziunea celor patru deprinderi: de receptare a mesajului oral și scris (audiere și lectură) și producere/exprimare orală și scrisă (vorbire și scriere).
* ***Activitățile de învățare*** reprezintă un ansamblu de acțiuni cu caracter planificat, sistematic, metodic, intensiv, organizate și conduse de cadrul didactic prin care se valorifică unitățile de conținut, în vederea formării/dezvoltării unităților de competențe proiectate.
* ***Cadrul European Comun de Referință pentru Limbi: învățare, predare, evaluare*** – document al Consiliului Europei, standard internațional pentru definirea abilităților lingvistice, nivelurilor de stăpânire a unei limbi (Pre-A1, A1-A2, B1-B2, C1-C2).
* ***Competența*** constituie un ansamblu/sistem integrat de cunoștințe, capacități, deprinderi și atitudini, dobândite de educabil(ă) prin învățare și mobilizate în contexte specifice de realizare, adaptate vârstei și nivelului cognitiv al educabilului(ei), în vederea soluționării unor probleme cu care acesta se confruntă în viața reală.
* ***Competența de comunicare*** – ansamblul cunoștințelor și a capacităților de a utiliza cunoștințele acumulate în diverse domenii/situații în dependență de necesitățile de comunicare ale individului.
* ***Competența lingvistică***include cunoașterea resurselor lingvistice ale unei limbi și capacitatea de a le folosi pentru a construi corect diverse mesaje în acord cu necesitățile de comunicare ale persoanei.
* ***Competența*** culturală/interculturală – ansamblu/sistem integrat de cunoștințe, capacități, deprinderi și atitudini care asigură dezvoltarea personalității educabilului într-un cadru sociocultural lărgit, educația în și pentru valori, contribuind la formarea identității naționale a educabilului.
* ***Competențe-cheie/transversale***– categorie curriculară importantă, cu un grad înalt de abstractizare și generalizare, ce marchează așteptările societății privind parcursul educațional și performanțele cele mai generale care pot fi atinse de cel ce învață. Acestea reflectă atât tendințele din politicile educaționale naționale, reflectate în *Codul Educației* (2014), cât și internaționale, stipulate în *Recomandările Comisiei Europene* (2018).
* ***Competențele generale*** urmăresc formarea integrală și armonioasă a unei personalități autonome, creative și active.
* ***Competențele specifice*** sunt conceptualizate pentru fiecare nivel în parte și reprezintă sisteme integrate de cunoștințe, abilități, atitudini și valori, pe care și le propune să le dezvolte *disciplina/cursul Limba și literatura română pentru reprezentanții minorităților naționale din Republica Moldova* (Pre-A1, A1, A2, B1, B2, C1, C2). Competențele date sunt derivate din competențele-cheie/transversale și proiectate pentru a fi atinse până la finele treptei de instruire
* ***Educabilul (-a)*** este un subiect activ în procesul învățării.
* ***Educația lingvistică***este un concept care specifică procesul de valorificare a vorbirii elevului în baza sistemului limbii (practica de a dobândi o limbă), ca ansamblu de posibilități, și în baza cunoașterii generale, ca instrument, care are ca scop formarea și dezvoltarea personalității apte să comunice liber.
* ***Educația multilingvă***reprezintă instruirea în două sau mai multe limbi, concomitent, în scopul dezvoltării competențelor de comunicare eficientă în limbile română și maternă, desfășurată în instituții cu limba de predare alta decât limba română.
* ***Educația timpurie***este un proces educațional realizat cu copiii cu vârsta cuprinsă între 0 și 6 (7) ani în instituții educaționale sau în familie, în scopul dezvoltării lor fizice, cognitive, emoționale și sociale.
* **Învățarea integrată a limbii și literaturii române** urmărește interdependența dintre educația lingvistică și educația literară (literar-artistică), care facilitează perceperea/receptarea textului nonliterar și literar, contribuie la producerea diferitor tipuri de texte, atât în activitățile de învățare la clasă, cât și în diverse interacțiuni verbale din viața cotidiană (mediul familial, social, educațional).
* ***Învățarea integrată a conținutului și a limbii*** (*Content and Language Integrated Learning* (CLIL) se referă, în general, la contextul în care un subiect (o materie) non-lingvistică este predată prin intermediul unei limbi secundare, sau al unei limbi străine.
* ***Limba maternă*** *(limba mamei, limba inițială)* este prima limbă învățată de o persoană/individ, de obicei în copilărie, în familie.
* ***Limba nematernă*** *(limba a doua, limba secundă)* este o limbă, diferită de cea maternă, pe care un individ o învață într-un context social/ mediu lingvistic în care este vorbită această limbă.
* ***Limba oficială/limba de stat***este limba desemnată în mod special/oficial în Constituția țării, prevăzută ca limbă de lucru atât în instituțiile statului, cât și în comunicarea cu cetățenii.
* ***Minoritate națională*** este un grup etnic cu aceleași caracteristici etnice, religioase, lingvistice, având aceeași cetățenie (cetățenia Republicii Moldova), care locuiesc pe teritoriul unui stat național.
* ***Produsele*** învățării sunt rezultatele procesului de învățare, acestea urmează a fi proiectate în Curricula pentru fiecare competență specifică.
* ***Rezultatele învățării***, obținute în cadrul procesului de învățare, sunt cele cuantificabile, prin care se certifică în ce măsură au fost formate/dezvoltate competențele specifice la fiecare nivel.
* ***Stat naționa****l* este un tip de stat care îmbină entitatea politică a unui stat cu entitatea culturală a unei națiuni.
* ***Stat multietnic*** – stat în care locuiesc mai multe etnii/denumirea descriptivă a unui stat istoric, pe al cărui teritoriu se întind atât spațiile culturale, cât și spațiile lingvistice ale mai multor popoare și etnii (naționalități).
* ***Unitățile de competențe,*** constituente ale competențelor specifice, reprezintă un sistem de cunoștințe, abilități practice și/sau atitudini necesare pentru a realiza anumite atribuții și sarcini cognitive și/sau funcțional-acționare, fiind structurate și dezvoltate la fiecare disciplină pentru fiecare clasă pe parcursul unei unități de învățare/ unui an școlar, fiind prezentate în curriculumul disciplinar respectiv.
* ***Unitățile de conținut*** constituie mijloace informaționale prin care se urmărește realizarea competențelor specifice, a unităților de competențe proiectate, dar și a celor inter-/transversale.

1. **CONTEXTUAL ACTUAL PRIVIND ÎNVĂȚAREA LIMBII ROMÂNE**

**ÎN INSTITUȚIILE DE ÎNVĂȚĂMÂNT CU PREDARE ÎN LIMBILE MINORITĂȚILOR NAȚIONALE**

Societatea modernă adeseori reclamă fiecărui individ o anumită educație lingvistică, respectiv formarea, în această bază, a competenței de comunicare cultă, indiferent de apartenența sa etnică, de pregătirea sa profesională sau de condiția lui socială. Din această perspectivă, acțiunea de formare a vorbitorului cult de limbă română în Republica Moldova rămâne în continuare un deziderat pedagogic înscris în documentele naționale de politici lingvistice și educaționale, iar proiectarea unor strategii eficiente de intensificare a educației lingvistice, întemeiate pe exigențele modelului comunicativ-funcțional de studiere a limbii române ca limbă de stat ( dar nematernă) se impune ca o problemă pedagogică de mare stringență.

Articolul 10 din Constituția Republicii Moldova stipulează „(1) Statul are ca fundament unitatea poporului Republicii Moldova. Republica Moldova este patria comună și indivizibilă a tuturor cetățenilor săi.” În sensul articolului constituțional, *noțiunea* ***unitate*** *semnifică coeziunea de factură istorică, etnică, religioasă, lingvistică, culturală, implicând trăsături psihosociale, care se întipăresc în conștiința de neam, iar* ***unitatea poporului*** *nu reprezintă o sumă de trăsături ale acestuia, ci este o unitate integratoare și valorică, bazată pe solidaritatea socială. Conceptul acestei prevederi nu este doar pur juridic, deoarece* ***patria*** *constituie cadrul etnico-natural, social-economic, politic și cultural în care se desfășoară viața unui popor.* ***Republica Moldova este patria comună a cetățenilor ei****, deoarece statul este al întregului popor, aparține tuturor cetățenilor. Totodată, statul reprezintă o entitate integrală, indivizibilă, el nu poate fi împărțit între cetățeni sau între grupuri ale acestora. Statul este comun, toți având drepturi și obligații egale în raport cu statul și cu instituțiile acestuia, iar încercarea de a afirma sau a considera o parte din stat ca aparținând unui individ sau unui grup de oameni nu poate fi calificată decât ca o aberație sau chiar ca o tentativă de uzurpare a puterii de stat. Chiar dacă originea etnică a cetățenilor Republicii Moldova este diferită, aceștia fiind de naționalitate sau etnie români, ruși, ucraineni, bulgari, găgăuzi etc., cetățenia pe care o au este cea a Republicii Moldova, prin urmare, acest stat este și patria comună a tuturor persoanelor care îl populează.(vide* Constituția Republicii Moldova: comentariu [[3]](#footnote-3)*)* În contextul celor sus-menționate, se confirmă pentru fiecare cetățean al Republicii Moldova afirmația poetului Nichita Stănescu „Limba română este Patria mea”.

Anul 2023 este unul relevant din mai multe considerente, inclusiv se remarcă prin adoptarea de către Parlamentul Republicii Moldova, la 16 martie 2023, a „Legii pentru implementarea considerentelor unor hotărâri ale Curții Constituționale”. Legea respectivă se referă la Hotărârea Curții Constituționale din 2013 privind interpretarea Articolului 13, alineat ( 1) din Constituția Republicii Moldova, în corelare cu Preambulul și cu Declarația de Independență a Republicii Moldova. Adoptarea Legii menționate are o semnificație simbolică, deoarece restabilește adevărul științific cu privire la denumirea limbii oficiale a Republicii Moldova și confirmă statutul Limbii Române de limbă oficială pe teritoriul Republicii Moldova.

Importanța studierii limbii române de vorbitorii nenativi de limba română din Moldova derivă nu numai din statutul acesteia de limbă oficială sau din caracterul obligatoriu al disciplinei școlare Limba și literatura română în instituțiile de învățământ cu predare în limbile minorităților naționale, ci, în mare măsură, și din dorința comunicării interumane, în general, și a comunicării în limba română, în special, pentru integrarea eficientă în societate, precum și pentru a putea face față unor situații comunicaționale din viața de zi cu zi. Nu în ultimul rând, limba română prezintă interes pentru vorbitorii minorităților naționale ca orice altă limbă a doua.

În acest context de referință, remarcăm ideea că *învățarea limbii române în instituțiile cu instruire în limbile minorităților naționale din Republica Moldova trebuie dezvoltată atât ca un produs al factorilor de decizie/răspundere (racordarea politicilor lingvistice ale statului la tendințele europene), cât și ca un produs educațional menit să formeze și să dezvolte cultura sociolingvistică a minorităților naționale*. Mai cu seamă că procesul de integrare europeană a Republicii Moldova a stimulat studiul limbii române, ca o necesitate obiectivă a procesului de integrare. Astfel. statul Republica Moldova demonstrează un interes deosebit pentru afirmarea individului și a comunităților minorităților naționale prin sporirea gradului de implicare a acestora în viața socială, culturală, economică și politică a țării.

Limba oficială a statului este o resursă esențială pentru dezvoltarea comună a individului și a statului. Obiectivele politicii lingvistice de stat în contextul dezvoltării statului sunt legate de dezvoltarea și competitivitatea individului, asigurarea bunăstării și calității vieții cetățeanului, precum și de sustenabilitatea limbii și culturii naționale. Conform *Codului Educației*, art.11 pct.2, educația urmărește formarea competenței-cheie de comunicare în limba română. La acest capitol, statul asigură protecția și dezvoltarea limbii române, sustenabilitatea și existența acesteia ca valoare națională.

Totuși, o analiză problematizată sumară a situației în sectorul educației lingvistice permit etalarea unor provocări majore în domeniul de referință pe termen mediu și termen lung. Unele dintre ele vizează dimensiuni ale sistemului de învățământ precum: *dimensiunea politicii lingvistice în educație corelată cu atitudinea față de învățarea limbii oficiale a statului; dimensiunea optimizării continue a conținutului învățământului în limba română; Dimensiunea optimizării continue a conținutului învățământului în limba română; Dimensiunea dezvoltării limbii române în mediul digital și progresul în tehnologiile lingvistice; Dimensiunea educației nonformale a elevilor, tinerilor și a adulților; Dimensiunea participării civice și a conexiunii cu factorii educaționali etc.*

Printre cauzele identificate în domeniul educației lingvistice în limba română regmarcăm:

* Ajustarea insuficientă a politicii lingvistice la cerințele pieței muncii față de nivelul de cunoaștere a limbii oficiale a statului;
* Reglementarea insuficientă a raportului în utilizarea limbii oficiale și a altor limbi în spațiul public informațional.
* Instituțiile de învățământ încă nu asigură pregătirea de specialiști în calificările relevante pentru nevoile socioeconomice ale Republicii Moldova;
* Lipsa unui sistem de certificare a competențelor lingvistice ale profesorilor, care să poată preda conform metodologiei CLIL *(Content and Language Integrated Learning, cf. Marsh & Marsland 1999/Învățarea integrată a conținutului și limbii*), carese aplică pe larg în diferite țări*;*
* Statutul neobligatoriu de studiu al limbii române în învățământul preșcolar;
* Lipsa unui sistem de formare a competențelor lingvistice de specialitate în limba română la profesorii care predau alte discipline școlare decât limba română;
* Ponderea redusă a cadrelor didactice tinere în raport cu cadrele didactice de vârstă pre-pensionară/ pensionară, inclusiv a celor interesate/motivate să predea în limba română;
* Motivare limitată de a preda anumite discipline/cursuri în limba română;
* Corelația insuficientă între conținutul educației în limba română și cerințele sociale specifice față de nivelul de competență lingvistică;
* Lipsa unui sistem de informare privind resursele lingvistice digitale deschise, fiabile, de înaltă calitate, reutilizabile și alte seturi de date lingvistice digitale; nivelul redus de asigurare cu versiunile electronice ale manualelor și materialelor didactice însoțitoare; insuficiența unor programe de învățare la distanță în limba română pentru studenți cu un grad de motivație și pregătire diferită, adică pentru grupuri de interese diferite;
* Integrarea redusă a educației nonformale și informale în educația formală în limba română;

În situația în care neglijareapoliticii lingvistice a statului în educație și atitudinea refractară față de învățarea limbii române conduce la diminuarea succesului managementului lingvistic, precum și la subminarea rolului limbii române în societate; calificarea insuficientă a profesorilor**,** nivelul scăzut de competențe didactico-lingvistice, motivația insuficientă și prestanța joasă a cadrelor didactice influențează direct performanța însușirii limbii române la toate nivelurile sistemului de învățământ și pot provoca o criză profundă în asigurarea unei educații lingvistice de calitate; complexitatea conținuturilor curriculare, disproporția între cerințe și materia de studiu propusă în raport cu vârsta și interesele celui care învață reprezintă factori demotivanți în învățarea limbii române; sistemul educațional se confruntă cu asigurarea insuficientă a funcționalității limbii române în mediul digital; cu un statut subminat al educației lingvistice în societate, cu implicarea insuficientă a comunității în valorificarea limbii române inclusiv a factorilor de decizie/managerilor instituțiilor de învățământ, Prezenta *Concepție* vine să susțină implementarea Codului Educației al Republicii Moldova, a Strategiei de dezvoltare„ Educația-2030”, realizarea *Programului național privind învățarea limbii române de către minoritățile naționale, inclusiv populația adultă, pentru anii 2023-2025,* elaborarea *Standardelor de eficiență a învățării pentru disciplina Limba și literatura română în instituțiile cu predare în limbile minorităților naționale, în corespundere cu Cadrul European Comun de Referință pentru Limbi* etc.

Republica Moldova a întreprins pași concreți pentru ameliorarea cunoașterii limbii de stat de către toți cetățenii țării. La nivel legislativ:  „(3) *Studierea limbii române este obligatorie în toate instituțiile de învățământ de orice nivel și este reglementată de standardele educaționale de stat. (4) Statul asigură condițiile necesare pentru studierea limbii române în toate instituțiile de învățământ, inclusiv prin creșterea ponderii disciplinelor studiate în limba română în instituțiile de învățământ general cu altă limbă de predare*.” [art. 10, Codul educației // <http://lex.justice.md/md/355156/> ]. Guvernul Republicii Moldova, în persoana Ministerului Educației și Cercetării al Republicii Moldova, prin *Programul național privind învățarea limbii române de către minoritățile naționale, inclusiv populația adultă, pentru anii 2023-2025,* din perspectiva țintei 4.7 a ODD, prevede „îmbunătățirea procesului de predare-învățare a limbii române pentru minoritățile naționale/etnice atât în instituțiile de învățământ general, cât și în cele pentru adulți”.

Proiectele desfășurate de către diverse organizații neguvernamentale cu sprijinul financiar oferit de Fundația SOROS Moldova, USAID, ÎCNM al OSCE, Consiliul Europei, Fundația Olandeză CORDAID ș.a., în scopul ameliorării procesului de predare a limbii române, inclusiv proiectul de învățare multilingvă, învățarea simultană/paralelă, elaborat și pilotat în perioada 2015-2018 de către Asociația Națională a Trainerilor Europeni din Moldova (ANTEM) cu susținerea financiară a Înaltului Comisar Pentru Minorități Naționale OSCE de la Haga și a Agenției Elvețiene de Dezvoltare și Cooperare au facilitat cercetarea problemei, precum și formarea continuă a profesorilor și elaborarea auxiliarelor didactice, crearea unor centre metodice zonale, dotarea bibliotecilor școlare din instituțiile respective cu dicționare, materiale didactice și echipamente.

Deși aceste acțiuni au activizat procesul de învățare a limbii române de către elevii alolingvi, stimulând motivația populației școlare și facilitând activitatea cadrelor didactice, totuși o bună parte dintre absolvenți au o formare lingvistică insuficientă în limba română, nu au competențe reale de comunicare curentă și nu sunt pregătiți din punct de vedere lingvistic pentru inserția socială. Motiv pentru care prezenta *Concepție* reclamă imperativitatea *învățării limbii române în instituțiile cu instruire în limbile minorităților naționale din Republica Moldova* de la vârsta preșcolară, deoarece o bună cunoaștere a limbii oficiale de către copiii alolingvi le-ar da posibilitatea să-și continue studiile în limba de stat și, ulterior, să se integreze profesional în mod eficient.

Or, la etapa actuală, conform datelor furnizate de Biroul Național de Statistică al Republicii Moldova, în anul de studii 2022-2023, sistemul de învățământ din Republica Moldova cuprinde un număr total de 1218 școli, împărțite în funcție de limba de instruire utilizată în procesul educațional. Astfel, din totalul prezentat mai sus 202 de școli oferă instruire în limba rusă, 57 de școli oferă instruire în două limbi: română și rusă, și o singură școală asigură instruirea în trei limbi: limba română, limba rusă și limba engleză. De asemenea, este important de menționat că în instituțiile de învățământ general se regăsesc elevi aparținând diferitelor etnii, precum: rusă, bulgară, găgăuză, ucraineană, romă, evreiască, azerbaidjană, belarusă, armeană, arabă etc. Limba română și limba rusă sunt limbile de predare în Republica Moldova. Limbile minorităților naționale sunt studiate ca discipline separate. Preponderent, elevii care aparțin altor etnii decât cea moldovenească își fac studiile în școlile cu predare în limba rusă.

Din numărul total de 334,5 mii de elevi din învățământul primar și secundar general, raportul dintre elevii care studiază în limba rusă și în limba română este de cca 20:80, mai exact: 19,1% urmează studiile în limba rusă și 80,8% - în limba română, iar 0,1% - în limba engleză. O pondere semnificativă a elevilor care urmează studiile în limba rusă se atestă în UTA Găgăuzia, 92,5%.

Evaluarea rezultatelor învățării în Republica Moldova este reglementată de Codul Educației nr. 152/2014, articolul 44, alineatul (1). Scopul principal al acestei evaluări este determinarea nivelului de dezvoltare a competențelor elevilor în conformitate cu standardele educaționale naționale. Conform aceluiași articol, alineatul (5), în instituțiile de învățământ cu o altă limbă de predare decât limba română, se susține un examen obligatoriu la limba română la finalizarea învățământului gimnazial și liceal. Testarea națională la limba română este obligatorie și se realizează în formă scrisă pentru toate treptele de învățământ, în timp ce testarea națională la limba și literatura ucraineană/găgăuză/bulgară se desfășoară doar în treapta primară și liceală în formă scrisă, nu și în treapta gimnazială.

1. **SCOPUL, OBIECTIVELE DE BAZĂ, PRINCIPIILE DE ÎNVĂȚARE**

**A LIMBII ROMÂNE ÎN INSTITUȚIILE DE ÎNVĂȚĂMÂNT**

**CU PREDARE ÎN LIMBILE MINORITĂȚILOR NAȚIONALE**

***IV.1 Scop și obiective***

Prezenta Concepție, elaborată în notă cu prevederile documentelor normative naționale și internaționale promovează educația lingvistică în limba română a copiilor din instituțiile cu predare în limbile minorităților naționale fiind o prioritate a învățământului contemporan din Republica Moldova, un mijloc de promovare a dialogului intercultural la nivel național.

**Scopul** *Concepției* rezidă în conceptualizarea modului și a condițiilor de formare a competențelor de comunicare în limba română ale copiilor și elevilor din instituțiile cu predare în limbile minorităților naționale, încurajarea curiozității pentru schimbul de informații în limba română în diverse contexte/domenii familiare/personale, sociale/publice, educaționale și profesionale, în vederea creșterii interesului pentru învățarea și comunicarea în limba română, asigurând comunicarea interculturală eficientă și integrarea sociolingvistică și profesională a minorităților naționale pe teritoriul Republicii Moldova.

**Obiectivele** de bază ale *Concepției* includ:

* + - corelarea procesului/metodologiei de învățare a limbii române ca limbă nematernă cu documentele normative și strategice naționale și internaționale în vigoare, politicile educaționale și curriculare existente,Cadrul European Comun de Referință pentru Limbi *(CECRL);*
* îmbunătățirea calității procesului de predare-învățare-evaluare a limbii române la toate treptele de instruire, inclusiv educație timpurie, învățământ primar, gimnazial, liceal;
* stabilirea nivelurilor și a descriptorilor pe niveluri privind învățarea limbii și literaturii române ca limbă nematernă în instituțiile de învățământ cu predare în limbile minorităților naționale;
* promovarea și implementarea modelelor eficiente de învățare a limbii române în instituțiile cu predare în limbile minorităților naționale (educație lingvistică timpurie, CLIL, învățarea multilingvă etc.);
* facilitarea și încurajarea integrării sociolingvistice și profesionale a minorităților naționale prin limba română;
* intensificarea dialogului intercultural la nivel național și internațional, coeziunea socială în ansamblu, acest demers fiind în deplină rezonanță cu obiectivele procesului de integrare europeană a Republicii Moldova.

Obiectivele urmărite sunt centrate pe formarea de competențe comunicative (lingvistice, pragmatice, socioculturale etc.) corelate și cu particularitățile de dezvoltare intelectuală, psihologică și de vârstă ale elevilor orientate spre cele trei sfere de dezvoltare a personalității: *cognitivă* (intelectuală), *tehnologică* (psihomotrică) și *atitudinală* (motivațional-afectivă).

***IV.2 Principii de proiectare-realizare a procesului didactic***

Concepția învățării limbiiromâne ca limbă oficială a statului se fondează și pe un șir de principii de proiectare-realizare a procesului didactic la limba română ca limbă nematernă:

* *principiul motivării, stimulării interesului pentru învățarea limbii române și a comunicării în limba țintă;*

Factorul definitoriu în procesul de învățare a limbii române ca limbă nematernă este motivația învățării, iar eficiența posedării limbii este determinată de nivelul de motivare pentru aceasta a fiecărui educabil în parte. Motivația învățării limbii este determinată de mai mulți factori, printre care: cultura organizațională a instituției de educație timpurie/școlii care motivează învățarea; modul de organizare a procesului de instruire, interesul educabilului pentru studiul limbii române; stilul didactic al educatorului/profesorului; particularitățile individuale ale copilului/elevului (gen, vârstă, nivel de dezvoltare etc.); atitudinea celui care învață față de cultura poporului a cărui limbă o învață; opinia părinților despre necesitatea învățării limbii etc.

La baza motivației învățării limbii române, ca proces de modificare a stării și atitudinii personalității, stau motivele care includ un șir de declanșatori concreți ai activității și comportamentului. În calitate de motive apar nevoile și interesele, tendințele și emoțiile, orientările și idealurile personalității. Pornind de la acești factori, problema posedării limbii române capătă astăzi o importanță deosebită. În acest context sporește nivelul de responsabilitate al tuturor actorilor implicați în procesul de învățare: grădiniță/școală – familie – societate. Fiecare din ei fiind responsabil implicit de gradul de exigență față de învățarea limbii române.

Stimularea motivației copilului este o artă care ține de măiestria și harul cadrului didactic. Acesta trebuie să posede anumite trăsături de personalitate și un stil individual de lucru. Pentru a motiva educabilii spre învățare, educatorul/profesorul poate utiliza diverse strategii: stabilirea unei atmosfere pozitive în procesul de învățare, de empatie față de clasă și fiecare copil în parte, aprecierea progreselor făcute de aceștia, a oricăror comportamente sau activități demne de luat în calcul, implicarea activă a celui care învață în activitățile instructiv-educative, soluționarea situațiilor-problemă etc.

* *principiul învățării centrate pe copil/elev, realizat într-un mediu prietenos;*

Activitățile de învățare a limbii române, din perspectiva educației centrate pe copil, se vor concentra cu prioritate pe copil/elev, pe nevoile lui personale. Procesul de instruire va fi conceput doar ca unul dintre instrumentele care pot fi utilizate pentru a-i ajuta pe educabili să învețe.

Cadrul didactic are obligațiunea de a cunoaște și a lua în calcul trebuințele/necesitățile copiilor/elevilor și, prin aceasta, să stimuleze abilitățile lor emoționale, sociale și motrice. Scopurile, conținuturile, strategiile de învățare trebuie astfel definite, încât acestea să se racordeze la trăirile și experiența copilului. Acestea trebuie să aibă importanță și utilitate nemijlocită în cotidianul elevului, iar materialele utilizate în demersul didactic e necesar să fie alese corespunzător nivelului de dezvoltare al educabilului.

Profesorului îi revine misiunea să încurajeze și să faciliteze implicarea activă a elevilor în planificarea și administrarea propriului lor proces de învățare prin proiectarea structurată a oportunităților de învățare atât în sala de clasă, cât și în afara ei. Modul de învățare a limbii trebuie împărtășit și elevilor, susținut prin exemple de utilizare, modele de vorbire și imagini, iar activitățile trebuie să fie logic structurate, diferențiate și individualizate.

* *principiul învățării axat pe modelul funcțional-comunicativ;*

Învățarea bazată pe *orientarea funcțional-comunicativă* presupune organizarea procesului de învățare ca model al exercițiului de comunicare. Copiii/elevii vor învață limba simulând comunicarea reală, în interacțiune cu personaje imaginare (mascote), dar și în activități de grup cu colegii, demonstrând limbajul acumulat în situații concrete de viață.

* *principiul abordării integrate a învățării limbii române;*

Realizarea modelului funcțional-comunicativ este condiționată de dezvoltarea integrată a competențelor de *receptare* *la auz* *a mesajului oral* (*audiere), receptare a mesajului scris (lectură)* și de *producere a mesajului oral (vorbire) și producere a mesajului scris (scriere),* care vor firealizate în ansamblu pe tot parcursul învățării, fiind indispensabile pentru orice demers didactic interactiv de învățare a limbii. Abordarea integrată vizează și însușirea materiei lingvistice (nivelul fonetic, lexical, morfologic, sintactic) în vederea formării competenței de comunicare lingvistice.

Învățarea integrată a conținuturilor reprezintă baza în conceperea procesului de predare-învățare-evaluare a limbii române în instituțiile cu program în limbile minorităților naționale. Prin utilizarea acestei abordări învățarea limbii române va fi mult mai eficientă, competențele de comunicare în limba română se vor forma în situații reale, de viață, iar copiii/elevii vor participa activ în acest proces, prin antrenarea diverselor surse/mijloace de învățare.

Activitățile integrate de *educație a limbajului și a comunicării* în limba română au o *unitate tematică* și cuprind competențele și conținuturile specifice, experiențele de învățare, resursele educaționale, prin transcederea granițelor/întrepătrunderea dintre două sau mai multe domenii*.*

Modalitățile de predare-învățare-evaluare plasează copilul în situații de utilizator activ al limbii române, oferă posibilitatea unei educații complexe, vizând aspectul formal, nonformal, informal ale căror interferențe favorizează dezvoltarea la copii a competențelor specifice prin unitățile de competențe, asociate cu activități de învățare ludice, active și interactive, aplicate la conținuturile proiectate.

* *principiul învățării experiențiale, naturale, prin acțiune;*

Învățarea prin abordări experiențiale este una dintre modalitățile eficiente de formare a limbajului și a comunicării în învățarea limbii române ca limbă nematernă. Învățarea prin experiență, învățarea naturală, acțională se obține prin interacțiune cu ceilalți, din propriile experiențe, atunci când copilul/elevul este direct implicat într-o situație comunicativă și învață „prin a face”, ”a trăi împreună cu ceilalți”, ”a exersa”, ”a aplica în practică” cele învățate.

Se recomandă ca pe durata tuturor fazelor de învățare a limbii române, să se folosească, pe cât este posibil, mai multe canale de învățare, pentru a putea stimula dezvoltarea senzorială (*multisenzorială)* a copilului.

* *principiul învățării activ-participative și a diversității contextelor/domeniilor de comunicare;*

În procesul de educație lingvistică se recomandă aplicarea pe scară largă a *metodelor active și interactive*, renunțarea la o metodă dominantă în favoarea unei varietăți metodologice, care să vină în întâmpinarea diverselor nevoi de comunicare ale copiilor/elevilor ca: conversația, explicația, simularea, explozia stelară, colajul, proiectul etc. prin care copiii vor învăța ușor si cu plăcere limba română. Copilul/Elevul învață interacționând, realizând diverse activități – recepționează, reproduce, transformă, construiește etc. Toate aceste activități verbalizate îl ajută să achiziționeze limbajul în limba țintă.

Activitățile date se realizează prin diverse jocuri de rol, dramatizări, simulări etc., în care copiii sunt distribuiți în diverse roluri și învață a vorbi în limba-țintă, formulând întrebări și răspunsuri din perspectiva diferitor personaje.

* *principiul accesibilității prin diferențierea și individualizarea procesului de învățare;*

Procesul educațional trebuie să asigure șanse egale fiecăruicopil/elev, să promoveze un învățământ diferențiat de instruire. În acest context pentru a realiza un proces personalizat de învățare a limbii române trebuie să se țină cont de particularitățile individuale ale copilului (ritmul propriu de instruire), nivelul de cunoaștere a limbii, stilurile de învățare (*vizual, auditiv*, *tactil-chinestezic etc.*), iar conținuturile, mijloacele de învățare să fie adaptate la procesul instructiv.

Principiul accesibilității se referă atât la materia de studiu, cât și la metodele, procedeele instructive.

* *principiul comunicării interculturale;*

În programul cadru de învățare și predare a limbilor nematerne/străine, elaborat de Uniunea Europeană, unul din obiectivele stabilite este cel de formare a vorbitorului intercultural. În acest context învățarea limbii române nu va fi privită ca un scop în sine, ci ca un mod de a acumula, odată cu învățarea ei, a unor cunoștințe despre cultura, obiceiurile, tradițiile naționale, normele comportamentale, valorile culturale și naționale etc.

Prin urmare, învățarea limbii române ca limbă nematernă în context multilingv înseamnă învățarea limbii țintă pentru o comunicare interculturală. La baza acestui proces stau patru elemente interconectate – 4C, care apar în contexte specifice: *conținut, comunicare, cunoaștere și cultură.* În acest sens, învățarea limbii nu este privită ca un scop în sine, ci ca un mod de a acumula, odată cu învățarea ei, a unor cunoștințe despre cultura, obiceiurile, tradițiile naționale, normele comportamentale, valorile culturale și naționale etc. Componenta interculturală din procesul de învățare asigură promovarea dezvoltării personale a copilului/elevului într-un cadru socio-cultural lărgit, educația *în* și *pentru* valori.

Predarea-învățarea limbii române elevilor din instituțiile cu predare în limbile minorităților naționale are funcția cheie de a forma la elevi receptivitatea interculturală, familiarizarea cu cultura limbii studiate, ceea ce presupune acceptare, respect pentru valorile culturii naționale.

Comunicarea interculturală pune bazele unei conviețuiri pozitive, care va contribui ulterior la păstrarea multiculturalității și a identității fiecăruia în parte.

* *principiul parteneriatului în învățarea limbii române;*

Predarea în parteneriat a fost descrisă la sfârșitul anilor 1980 ca „o abordare educațională în care cadrele didactice și cele specializate lucrează în mod co-activ și coordonat pentru a preda în comun grupurilor eterogene de elevi în medii integrate din punct de vedere educațional.... În predarea în parteneriat, atât CD, cât și CDS sunt prezente simultan în sala de clasă generală, menținând responsabilități comune pentru instruirea educațională individualizată”. Un alt tip de parteneriat didactic vizează atragerea în procesul de predare a familie. Implicarea părinților în parteneriatele didactice, mai cu seamă în educația timpurie și cea primară, se soldează cu un șir de beneficii: *pentru copii* – performanță academică, atitudini și comportament, prezență, adaptare și implicare școlară, rata promovabilității; *pentru părinți* – atitudini pozitive față de școală, relații mai bune între copii și părinți; *pentru profesori* – motivație crescută pentru îmbunătățirea metodelor educative.

1. **CONȚINUTUL ȘI STRUCTURA PROCESULUI DE ÎNVĂȚARE A LIMBII ROMÂNE ÎN INSTITUȚIILE DE ÎNVĂȚĂMÂNT CU PREDARE ÎN LIMBILE**

**MINORITĂȚILOR NAȚIONALE**

Limba română este patrimoniul lingvistic lăsat tuturor generațiilor pentru a-l valorifica și a se mândri cu acesta. Prezenta *Concepție* este elaborată în context cu standardul internațional – Cadrul European Comun de Referință pentru Limbi: învățare-predare-evaluare (CECRL) care definește nivelurile competenței lingvistice de comunicare și oferă utilizatorului posibilitatea de a măsura progresul la fiecare etapă a procesului de învățare și la orice etapă a vieții.

Conform CECRL, sunt stabilite nivelurile de competență lingvistică: Pre-A1, A1, A2, B1, B2, C1, C2, care corespund diviziunilor clasice de cunoaștere a limbii:

* nivel incipient (Pre-A1) – utilizator/vorbitor debutant;
* nivel de bază (A) – utilizator/vorbitor elementar;
  + - nivel intermediar (B) – utilizator/vorbitor independent;
* nivel avansat (C) – utilizator/vorbitor experimentat (Tabelul 5.1).

**Tabelul 5.1**

**Nivelurile comune de referință conform Cadrului European Comun de Referință**

**pentru Limbi**

|  |  |  |  |  |  |  |
| --- | --- | --- | --- | --- | --- | --- |
| **Pre-A1**  **Nivel incipient** | **A**  **Nivel de bază** | | **B**  **Nivel intermediar** | | **C**  **Nivel avansat** | |
|  |  |  |  |  |  |  |
|  | A1 | A2 | B1 | B2 | C1 | C2 |
| Nivel debutant | Nivel începător | Nivel elementar | Nivel-prag | Nivel  avansat | Nivel autonom | Măiestrie |

Raportat la CECRL, au fost stabilite nivelurile de învățarea a limbii române ca limbă nematernă în instituțiile de învățământ cu predare în limbile minorităților naționale din Republica Moldova, acestea fiind corelate cu etapa de învățământ, grupa/clasa (vide Tabelul 5.2).

**Tabelul 5.2**

**Nivelurile de învățare a limbii române ca limbă nematernă**

**corelate cu nivelurile Cadrului European Comun de Referință pentru Limbi**

|  |  |  |  |
| --- | --- | --- | --- |
| **Etapa de învățământ** | **Nivelul de referință conform CECRL**  **2018** | **Nivelul stabilit cu**  **referire învățarea limbii române ca limbă nematernă în Republica Moldova** | **Grupa/Clasa** |
| ***Educație***  ***timpurie*** | Pre A1 | Pre A1.1 | Grupa mijlocie (4-5ani) |
| Pre A1.2 | Grupa mare (5-6 ani) |
| Pre A1.3 | Grupa pregătitoare (6 - 7ani) |
| ***Învățământ***  ***primar*** | A1 | A1.1 | I-a |
| A1.2 | II-a |
| A 2.1 | III-a |
| A 2.2 | IV-a |
| ***Învățământ***  ***gimnazial*** | A2 | A 2.3 | V-a |
| A 2.4 | VI-a |
| B1 | B1.1 | VII-a |
| B1.2 | VIII-a |
| B1.3 | IX-a |
| ***Învățământ liceal*** | B2 | B 2.1 | X-a |
| B 2.2 | XI-a |
| B 2.3 | XII-a |
| ***Învățământ***  ***superior/***  ***Învățarea adulților*** | C1  C2 | C1  C2 | Anul I –III (IV) |
| LLL |

***VI.1 Educație timpurie***

Pentru etapa timpurie de învățare a limbii române în instituțiile cu program în limbile minorităților naționale este stabilit **nivelul Pre-A1,** nivel incipient, poziționat sub nivelul A1.

La acest nivel se propun descriptori ce se referă la sarcini simple, scurte, elementare, care pot constitui obiective utile pentru începători, debutanți în procesul de învățare a limbii țintă. Raportat la educația timpurie, nivelul Pre-A1 reprezintă o etapă propedeutică în nivelul A1, vizând situații în care copilul folosește un limbaj limitat, constituit din cuvinte, modele/acte de vorbire ce corespund nevoilor sale personale de comunicare [1, p. 35].

***Competențele specifice*** învățării limbii române în instituțiile de educație timpurie cu program în limbile minorităților naționale vizează:

|  |
| --- |
| 1. **Receptarea** mesajelor orale scurte și simple în situații de comunicare familiare, manifestând atenție, interes și atitudine pozitivă în procesul de învățare a limbii române. 2. P**roducerea** de mesaje orale scurte, demonstrând comportament verbal și nonverbal autonom în diverse contexte de comunicare uzuale. 3. **Aprecierea și înțelegerea** elementară a unor aspecte specifice culturii române, exprimând interes, curiozitate și respect pentru valorile naționale. |

Pornind de la ideea promovată de CECRL că „nivelurile din cadru sunt niveluri de referință și că, în orice context dat, utilizatorii ar putea să le divizeze, ilustrând modurile în care acestea s-ar putea realiza în diverse contexte” [1, p. 36], a fost elaborată „o arborescență flexibilă” a nivelului Pre-A1 de învățare a limbii române la etapa de educație timpurie, divizată după cum urmează:

nivelul Pre-A1.1. (grupa mijlocie 4 *–* 5 ani);

nivelul Pre-A1.2. (grupa mare 5 *–* 6 ani);

nivelul Pre-A1.3. (grupa pregătitoare 6 *–* 7 ani) (Figura 5.1).

|  |  |  |
| --- | --- | --- |
|  | **Pre-A1**  **NIVEL INCIPIENT** |  |
|  |  |  |
| Pre-A1.1. | Pre-A1.2. | Pre-A1.3. |
| grupa mijlocie | grupa mare | grupa pregătitoare |

**Figura 5.1 Arborescența flexibilă a nivelului Pre-A1**

Prin urmare, învățarea limbii române în instituțiile de educație timpurie cu program în limbile minorităților naționale se recomandă a fi realizată în temeiul descriptorilor distinctivi ai nivelului Pre-A1 (Tabelul 5.3).

|  |  |  |  |
| --- | --- | --- | --- |
|  | | | **Tabelul 5.3** |
| **Descriptorii nivelului Pre-A1**  *la limba română pentru instituțiile de educație timpurie cu program în limbile minorităților naționale* | | | |
| **Nivelul** | **Grupa** | **DESCRIERE GLOBALĂ**  (Ce poate face copilul) | |
| **Nivelul**  **Pre–A1.1** | **Grupa mijlocie** | * Poate identifica și pronunța sunete și unele grupuri de sunete specifice limbii române, izolat și în cuvinte. * Poate recunoaște auditiv și reproduce denumirile unor obiecte, ființe din mediul apropiat în enunțuri simple și scurte, articulate clar și rar, pe teme uzuale, cu sprijin imagistic sau gestual din partea profesorului. * Poate descrie unele obiecte, ființe, din universul personal, după mărime și culoare. Poate formula întrebări și răspunsuri scurte cu referire la propria persoană, obiecte, ființe din nemijlocita apropiere, ajutat de profesor. | |
| **Nivelul**  **Pre–A1.2** | **Grupa mare** | * Poate identifica și pronunța sunete și unele grupuri de sunete specifice limbii române, izolat, în cuvinte și în modele verbale. * Poate recunoaște auditiv denumirile unor obiecte, ființe și le poate utiliza, reproducându-le în modele verbale, enunțuri simple și scurte pe teme uzuale în bază de repere. * Poate numi, număra (până la 10) și descrie unele obiecte, ființe, din mediul apropiat, după mărime, culoare și formă. * Poate formula întrebări scurte în situații de necesitate imediată și poate prezenta răspunsuri sau informații simple, punctuale vizând propria persoană, obiecte, ființe din mediul apropiat și activități cotidiene, încurajat de profesor. * Poate percepe semnificația globală a unor mesaje simple și scurte, articulate clar și rar, pe teme familiare, cu repere imagistice, gestuale, auditive etc. din partea profesorului, colegului. * Poate participa cu interes la dialoguri simple și realiza schimburi elementare de informații cu interlocutori cunoscuți. | |
| **Nivelul**  **Pre–A1.3** | **Grupa pregătitoare** | * Poate identifica și articula sunete și unele grupuri de sunete specifice limbii române în modele verbale, enunțuri simple și scurte, texte cunoscute rostite izolat și în cuvinte. * Poate recunoaște auditiv denumirile unor obiecte, ființe, acțiuni în enunțuri scurte și simple, pe teme cunoscute. * Poate înțelege semnificația globală a unor mesaje simple și scurte, articulate cu claritate, pe teme cotidiene, cu și fără repere din partea interlocutorului. * Poate reproduce cu acuratețe unele informații, poezii, cântece în bază de repere. * Poate numi, număra (până la 20) și descrie unele obiecte, ființe, persoane din mediul apropiat, cu și fără repere. * Poate formula întrebări și răspunsuri, oferi informații simple, înlănțuite logic, clar articulate, despre sine și alte persoane, obiecte, ființe din mediul apropiat și activități cotidiene, cu și fără repere. * Poate participa activ la dialoguri simple, realizând schimb de informații cu interlocutori cunoscuți și necunoscuți, în diferite contexte de comunicare cu respectarea regulilor de etichetă verbală. | |

Drept urmare a racordării competențelor specifice la CECRL, se conturează un șir de rezultate ale învățării limbii române ca limbă nematernă la etapa de educație timpurie, pentru nivelul Pre-A1.

|  |
| --- |
| **Rezultatele învățării:** |
| Astfel, la finele treptei de educație timpurie *copilul va putea*:   * *sesiza la auz enunțuri/mesaje scurte și simple, cu condiția ca acestea să fie pronunțate lent și clar, însoțite sau nu de imagini/gesturi sau repetate, dacă este necesar;* * *recunoaște și folosi cuvinte familiare, uzuale în comunicarea de zi cu zi (denumiri de obiecte, ființe, persoane, numere, zilele săptămânii etc.);* * *înțelege și răspunde la întrebări simple și scurte, care îl privesc direct (de ex. nume, vârstă) sau vizează o altă persoană, pronunțate cu claritate, în tempo corespunzător vârstei și contextului educațional;* * *percepe și utiliza expresii uzuale, instrucțiuni scurte și simple: ”Da”, ”Nu”, ”Mulțumesc”, ”Ascultați!”, ”Repetați!”, ”Priviți imaginea!”, ”Arătați!”, ”Colorați!”, ”Spuneți!” etc.;* * *produce mesaje scurte, foarte simple despre sine, alte persoane, obiecte, ființe, în baza modelelor de vorbire.* |

***VI.2 Învățământul primar***

***Competențele specifice*** învățării limbii și literaturii române, în ciclul primar în instituții de învățământ cu predare în limbile minorităților naționale vizează:

|  |
| --- |
| 1. **Receptarea** mesajelor orale în diverse situații de comunicare, demonstrând inte­res în procesul de învățare a limbii române. 2. **Producerea** de mesaje orale în situații de comunicare dialogată și monolo­gată, manifestând atitudine pozitivă și atenție pentru calitatea exprimării și îmbunătățirea continuă a acesteia. 3. **Receptarea** mesajelor/textelor scrise, manifestând dorința de a utiliza informațiile noi în situații variate de comunicare. 4. **Producerea** mesajelor/textelor scrise, demonstrând perseverență în aplicarea normelor limbii române literare și realizarea unei comunicări eficiente. 5. **Practicarea** comunicării orale și scrise în limba română, demonstrând acceptare, respect pentru valorile naționale și europene, deschidere pentru implicarea acti­vă, responsabilă în viața social-culturală a comunității. |

Învățarea limbii și literaturii române la treapta primară în instituțiile de învățământ cu predare în limbile minorităților naționale, din perspectiva CECRL, vizează **Nivelul A,**  nivel bază, utilizator/vorbitor elementar. Acesta a fost divizat în două niveluri: **Nivelul A1** – începător (A1.1, A1.2) și **Nivelul A 2,** elementar (A2.1, A2.2) privind învățarea limbii române ca limbă nematernă, care corespund etapelor din cadrul învățământului primar (*Figura 5.2*):

|  |  |
| --- | --- |
| **A1**  **A1.1** **A1.2**  clasa I-a clasa a II-a | **A2**    **A 2.1 A 2.2**  clasa III-a clasa a IV-a |

**Figura 5.2 Arborescența flexibilă a nivelului A1-A2** *(treapta primară)*

Prin urmare, învățarea limbii române la treapta primară în instituțiile de învățământ cu predare în limbile minorităților naționale se recomandă a fi realizată în temeiul descriptorilor distinctivi ai nivelului A1-A2 (Tabelul 5.4).

|  |  |  |  |
| --- | --- | --- | --- |
|  | | | **Tabelul 5.4** |
| **Descriptorii nivelului A1-A2** *(treapta primară)* | | | |
| **Descriptorii nivelului A 1 - A1.1, A 1.2** | | | |
| **Nivelul** | **Grupa** | **DESCRIERE GLOBALĂ**  (Ce poate face copilul) | |
| **Nivelul**  **A1.1** | **Clasa I-a** | * Poate identifica și pronunța sunete și unele grupuri de sunete specifice limbii române, izolat și în cuvinte. * Poate recunoaște auditiv și reproduce denumirile unor obiecte, ființe din mediul apropiat în enunțuri simple și scurte, articulate clar și rar, pe teme uzuale, cu sprijin imagistic sau gestual din partea profesorului. * Poate utiliza expresiile familiare și cotidiene, precum și enunțuri foarte simple care vizează satisfacerea nevoilor concrete. * Poate să descrie unele obiecte din universul personal, după mărime și culoare * Poate să se prezinte și să prezinte pe cineva. * Poate formula întrebări unei persoane despre locul de trai, relațiile, lucrurile care-i aparțin etc. * Poate realiza răspunsuri scurte cu referire la propria persoană, obiecte, ființe din nemijlocita apropiere, ajutat de profesor. * Poate să comunice într-un mod simplu, dacă interlocutorul vorbește lent și clar și este cooperant. | |
| **Nivelul**  **A1.2** | **Clasa II-a** | * Poate identifica și pronunța sunete și unele grupuri de sunete specifice limbii române, izolat, în cuvinte și în modele verbale. * Poate recunoaște auditiv denumirile unor obiecte, ființe și le poate utiliza, reproducându-le în modele verbale, enunțuri simple și scurte pe teme uzuale în bază de repere. * Poate numi, număra (până la 10) și descrie unele obiecte, ființe, din mediul apropiat, după mărime, culoare și formă. * Poate formula întrebări scurte în situații de necesitate imediată și poate prezenta răspunsuri sau informații simple, punctuale vizând propria persoană, obiecte, ființe din mediul apropiat și activități cotidiene, încurajat de profesor. * Poate percepe semnificația globală a unor mesaje simple și scurte, articulate clar și rar, pe teme familiare, cu repere imagistice, gestuale, auditive etc. din partea profesorului, colegului. * Poate participa cu interes la dialoguri simple și realiza schimburi elementare de informații cu interlocutori cunoscuți. | |
| **Descriptorii nivelului A2 - A 2.1, A 2.2** | | | |
| **Nivelul**  **A 2.1** | **Clasa III-a** | * Poate identifica și articula sunete și unele grupuri de sunete specifice limbii române în modele verbale, enunțuri simple și scurte, texte cunoscute rostite izolat și în cuvinte. * Poate recunoaște auditiv denumirile unor obiecte, ființe, acțiuni în enunțuri scurte și simple, pe teme cunoscute. * Poate înțelege semnificația globală a unor mesaje simple și scurte, articulate cu claritate, pe teme cotidiene, cu și fără repere din partea interlocutorului. * Poate înțelege fraze izolate și expresii folosite frecvent care țin de domeniile priorităților sale nemijlocite (de ex., informații personale și familiale simple, cumpărături, anturajul apropiat, munca). * Poate reproduce cu acuratețe unele informații, poezii, cântece în bază de repere. * Poate numi, număra (până la 20) și descrie unele obiecte, ființe, persoane din mediul apropiat, cu și fără repere. * Poate formula întrebări și răspunsuri, oferi informații simple, înlănțuite logic, clar articulate, despre sine și alte persoane, obiecte, ființe din mediul apropiat și activități cotidiene, cu și fără repere. * Poate participa activ la dialoguri simple, realizând schimb de informații cu interlocutori cunoscuți și necunoscuți, în diferite contexte de comunicare cu respectarea regulilor de etichetă verbală. * Poate să comunice în cadrul unor sarcini simple și obișnuite care nu cer decât un schimb de informații simplu și direct despre subiecte familiare și obișnuite care corespund nevoilor sale imediate. | |
| **Nivelul A2.2** | **Clasa a IV-a** | * Poate identifica informații conform anumitor criterii; * Poate exprima reacții în baza receptării conținuturilor , mesajelor TV; * Poate asocia imagini conținutului unui mesaj audiat cu anumite imagini, informații cunoscute. * Poate formula, în cuvinte și expresii simple, opinii, atitudini la mesaje recepționate; * Poate îndeplini instrucțiuni simple de orientare în vederea atingerii unui obiectiv; * Poate utiliza adecvat elemente lexicale și a modelelor de vorbire în demersuri comunicative noi; * Poate exprima, în formule simple, a stării emotive, atitudinii față de oameni și lucruri, întâmplări și evenimente; * Poate recunoaște auditiv denumirile unor obiecte, asocia acțiuni în enunțuri scurte și simple, pe teme cunoscute. * Poate înțelege semnificația globală a unor mesaje simple și scurte, articulate cu claritate, pe teme cotidiene, cu și fără repere din partea interlocutorului. * Poate înțelege fraze izolate și expresii folosite frecvent care țin de domeniile priorităților sale nemijlocite (de ex., informații personale și familiale simple, cumpărături, anturajul apropiat, munca). * Poate reproduce cu acuratețe unele informații, poezii, cântece în bază de repere. * Poate alcătui unele texte, redând experiența. * Poate aplica în textele redactate normeler limbii române literare în limita materiei lingvistice însușite; * Poate prezenta unele personalităi participa activ la dialoguri simple, realizând schimb de informații cu interlocutori cunoscuți și necunoscuți, în diferite contexte de comunicare cu respectarea regulilor de etichetă verbală.   Poate să comunice în cadrul unor sarcini simple și obișnuite care nu cer decât un schimb de informații simplu și direct despre subiecte familiare și obișnuite care corespund nevoilor sale imediate. | |

Drept urmare a racordării competențelor specifice la CECRL la finele treptei primare în instituțiile de învățământ cu predare în limbile minorităților naționale se conturează un șir de rezultate ale învățării limbii române ca limbă nematernă.

|  |
| --- |
| **Rezultatele învățării:** |
| Astfel, la finele treptei primare *elevul va putea să*:   * *Recepteze mesaje orale în diverse situații de comunicare, demonstrând interes în procesul de învățare a limbii române.* * *Producă mesaje orale în situații de comunicare dialogată și monologată, manifestând atitudine pozitivă și atenție pentru calitatea exprimării și îmbunătățirea continuă a acesteia.* * *Recepteze mesaje/texte scrise, manifestând dorința de a utiliza informațiile noi în situații variate de comunicare.* * *Producă mesaje/texte scrise, demonstrând perseverență în aplicarea normelor limbii române literare și realizarea unei comunicări eficiente.* * *Comunice oral și scris în limba română, demonstrând acceptare, respect pentru valorile naționale și europene, deschidere pentru implicarea activă, responsabilă în viața social-culturală a comunității.* |

***VI.2 Învățământul gimnazial***

***Competențele specifice*** învățării limbii și literaturii române, în ciclul gimnazial în instituții de învățământ cu predare în limbile minorităților naționale vizează:

|  |
| --- |
| 1. ***Receptarea*** mesajelor orale în diverse contexte de comunicare, manifestând atenție, interes și atitudine pozitivă în procesul de interacțiune verbală. 2. ***Producerea*** de mesaje orale în situații de comunicare dialogată și monologată, demonstrând comportament verbal și nonverbal autonom. 3. ***Receptarea*** mesajelor scrise/ textelor nonliterare și literare din variate surse, exprimând dorința de a utiliza informațiile achiziționate în situații reale de comunicare. 4. ***Producerea*** de mesaje scrise, manifestând responsabilitate pentru corectitudinea exprimării proprii în limba română literară. 5. ***Practicarea*** limbii române, în diverse situații de comunicare, demonstrând respect pentru valorile culturii naționale, materne și universale, deschidere pentru implicarea activă în viața social-culturală a Republicii Moldova. |

În conformitate cu Cadrul European Comun de Referință pentru Limbi [12]*,* au fost stabilite nivelurile de învățare a limbii române ca limbă nematernă la treapta gimnazială, care corespund nivelurilor **A2** (A2.3, A2.4)și  **B1** (B1.1, B1.2, B1.3):arborescența flexibilă a nivelurilor de învățare (*vide* Figura 5.3) și corelarea acestora pe clase (*vide* Tabelul 5.1). La finele treptei gimnaziale elevii vor poseda competențe la limba română conform nivelului **B1** conform descriptorilor CECRL.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | **A** | | |  | | |  | | | **B** | | | |  | | |
|  | | **Nivel de bază** | | | | |  | |  | **Nivel intermediar** | | | | | | |  | |
|  | | |  | |  |  | | |  | | |  | |  | |  | | |
|  | | | **A2** | | |  | | |  | | | **B1** | | | |  | | |
|  | | | **Nivel elementar** | | |  | | |  | | | **Nivel-prag** | | | |  | | |
|  | | |  |  | |  | | |  | | |  | |  | |  | | |
|  | **A2.3** | | | **A2.4** | | | |  |  | | **B1.1** | | **B1.2** | | **B1.3** | | |  |

**Figura 4.3** **Arborescența flexibilă a nivelurilor A2, B1** *(treapta gimnazială)*

O repartizare pe clase a nivelurilor de referință în învățarea limbii române ca limbă nematernă la treapta gimnazială în instituțiile de învățământ cu predare în limbile minorităților naționale poate fi urmărită în tabelul de mai jos (*vide Tabelul 5.5*).

**Tabelul 5.5**

**Nivelurile de învățare a limbii române ca limbă nematernă**

**corelate cu nivelurile Cadrului European Comun de Referință pentru Limbi**

*(treapta gimnazială)*

|  |  |  |  |
| --- | --- | --- | --- |
| **Etapa de învățământ** | **Nivelul de referință conform CECRL** | **Nivelul stabilit cu**  **referire învățarea limbii române ca limbă nematernă** | **Clasa** |
| **Învățământ**  **gimnazial** | **A2** | A 2.3 | V-a |
| A 2.4 | VI-a |
| **B1** | B1.1 | VII-a |
| B1.2 | VIII-a |
| B1.3 | IX-a |

Prin urmare, învățarea limbii române la treapta gimnazială în instituțiile de învățământ cu predare în limbile minorităților naționale se recomandă a fi realizată în temeiul descriptorilor distinctivi ai nivelului A2-B1 (*vide Tabelul 5.6*).

**Tabelul 5.6**

|  |  |  |
| --- | --- | --- |
| **Descriptorii nivelului A1-A2**  *(treapta primară)* | | |
| **Descriptorii nivelului A2**  (A 2.3, A 2.4) | | |
| **Nivelul** | **Clasa** | **DESCRIERE GLOBALĂ**  **(Ce poate face elevul)** |
| **A 2.3** | **V-a** | * Poate înțelege suficient cu condiția ca vorbirea să fie articulată clar și lent. * Poate înțelege expresii familiare cu referire la prioritățile imediate (de exemplu, informații personale și familiale foarte importante, geografie locală), cu condiția ca vorbirea să fie articulată clar și lent. * Poate pronunța lent, dar clar conform specificului limbii române. * Poate răspunde la întrebări și să reacționeze la simple declarații. * Poate citi texte scurte și simple. * Poate interacționa în baza unor informații specifice, prezentate în texte / materiale simple raportate la cotidian. * Poate comunica în cuvinte simple și de rutină informații cu privire la teme și activități familiare. * Poate relata în cuvinte simple, uzuale informații familiare recepționate din mesaje orale sau scrise. * Poate exprima principalele puncte, repere din în texte scurte și simple pe subiectele obișnuite de interes imediat, cu condiția ca acestea să fie exprimate clar în limbaj simplu. * Poate descrie în cuvinte simple și fraze scurte locuri, localități în baza unor legende, informații, texte etc. * Poate prezenta în baza vocabularului memorat elemente de cultură. * Poate scrie mesaje de felicitare sau de mulțumire, mici bilețele informative. * Poate răspunde la instrucțiunile simple și pune întrebări simple în interacțiunile online comună cu ajutorul unui interlocutor susținător * Poate recunoaște când vorbitorii nu sunt de acord sau când apar dificultăți, interacționând și adaptând fraze simple memorate pentru a căuta compromisuri și înțelegeri. |
| **A 2.4** | **VI-a** | * Poate înțelege fraze și vocabularul cu o frecvență mai mare legat de domenii familiare (de exemplu, informații personale, familiale, cumpărături, geografie locală, activitatea școlară și extrașcolară). * Poate percepe ideea, punctele principale în mesaje, texte literare / nonliterare, anunțuri scurte, clare și simple. * Poate caracteriza prin cuvinte uzuale, în fraze relativ scurte personaje din texte literare/ nonliterare, personalități, oamenii interesanți (din localitate). * Poate lega grupuri de cuvinte cu conectori simpli precum „și”, „dar”, „pentru că” etc. * Poate pronunța în general suficient de clar pentru a fi înțeles, dar interlocutorii ar putea să-i ceară uneori să repete. * Poate folosi corect structuri simple, dar încă face sistematic greșeli de bază care pot conduce la unele neînțelegeri. * Poate scrie texte, mesaje scurt despre evenimente, activități realizate, experiența personală sau a anumitor persoane, personaje. * Poate interacționa în societate, de regulă, prin replici relativ scurte, ajutat uneori de gesturi. Poate socializa exprimându-și modul în care se simte, ce face, de ce are nevoie, ce părere are. * Poate colabora în sarcini simple și practice, întrebând ce gândesc ceilalți, făcând * sugestii și oferind răspunsuri de precizare, cu condiția să ceară din când în când repetarea sau reformularea. * Poate face sugestii într-un mod simplu pentru a continua discuția înainte. * Poate comunica informații cu ajutorul frazelor simple despre artă, floră, faună etc. * Poate solicita opinia interlocutorilor, colegilor, altor oameni despre anumite idei. * Poate recunoaște când vorbitorii nu sunt de acord sau când apar dificultăți, respectiv, interacționând și adaptându-și replicile pentru a căuta compromisuri și înțelegeri. * Poate să se angajeze în comunicarea socială online (de ex.: scrierea unui mesaj simplu pe o carte virtuală pentru ocazii speciale, împărtășirea știrilor și realizarea / confirmarea aranjamentelor de întâlnire). * Poate scrie mesaje relativ scurte, utilizând normele limbii literare în vigoare. * Poate efectua tranzacții online simple (cum ar fi comandarea de mărfuri sau înscrierea la un curs) prin completarea unui formular online sau a unui chestionar, furnizând datele personale și confirmarea acceptării termenilor și condițiilor. * Poate oferi instrucțiuni simple unui grup de lucru, ajutat la formulare atunci când are nevoie. |
| **Descriptorii nivelului B1**  (B1.1, B1.2, B1.3) | | |
| **B 1.1** | **VII-a** | * Poate iniția, întreține și încheia o conversație simplă și limitată față în față. * Poate înțelege suficient pentru a realiza comunicări simple pe teme cotidiene, fără eforturi nejustificate. * Poate să facă schimb de idei și informații despre familii, subiecte previzibile, cu condiția ca să fie ajutat dacă este necesar. * Poate interacționa cu ușurință rezonabilă în situații structurate, formulând în enunțuri simple argumente, opinii. * Poate discuta despre planuri, întâlniri, oferte, călătorii etc. * Poate susține o comunicare monologată privind, de exemplu, preferințele de lectură, valorile general umane abordate în texte literare/ nonliterare. * Poate scrie un text despre experiența personală, activități școlare și extrașcolare. * Poate redacta un mini rezumat al unei opere, informații citite. * Poate descrie și compara locuri, persoane, personaje, utilizând un limbaj descriptiv * Poate interacționa în vederea obținerii anumitor bunuri, servicii publice (la magazin, oficiu poștal, gară, teatru, cinema etc.) * Poate colabora în activități de grup, având susținere în momente de comunicare mai dificile. * Poate analiza critic diferite informații de dificultate medie. * Poate să își susțină opinia proprie în fraze scurte, formulate cu ajutorul unor conectori simpli „dar”, „ deoarece” etc. * Poate dialoga față în față, dar și online pe teme familiare sau previzibile, pregătite din timp. * Poate selecta, percepe informații relativ complexe, inclusiv online, cu ajutorul instrumentelor de traducere |
| **B 1.2** | **VIII-a** | * Poate înțelege principalele puncte ale unui discurs standard clar formulat cu referire la teme familiare, din aria de studiu sau de activitate. * Poate înțelege ideile principale ale numeroaselor emisiuni radio sau TV despre activități curente sau subiecte de interes personal sau interes profesional atunci când livrarea este relativ lentă și clară. * Poate înțelege texte care constau în principal din limbaj uzual sau țin de activitatea cotidiană /profesională /școlară. * Poate înțelege descrierea evenimentelor, sentimentelor și dorințelor în scrisori personale. * Poate face față unor circumstanțe comunicaționale mai dificile, neprevăzute, utilizând imagini sau elemente nonverbale. * Pot intra fără pregătire în conversație pe subiecte familiare, de interes personal sau pertinente pentru viața cotidiană (de exemplu, familie, hobby-uri, muncă, călătorii și evenimente curente). * Poate interacționa cu privire la experiențe, evenimente, impresii și sentimente, cu condiția unei pregătiri prealabile. * Poate cere sau oferi clarificări simple și poate răspunde la comentarii și întrebări în detaliu. * Poate interacționa cu un grup care lucrează la un proiect, cu condiția să existe ajutoare vizuale cum ar fi imagini, statistici și grafice pentru a clarifica concepte mai complexe * Poate întreține dialoguri, informații online într-un limbaj coerent și logic și poate oferi un feedback corespunzător. * Poate scrie direct un text pe teme care sunt familiare sau de interes personal. * Poate produce texte argumentative, descrieri, dar și diverse anunțul, invitația etc. * Poate face oral și scris rezumatul unei cărți, știri, film etc. * Poate utiliza informații complexe, inclusiv online, cu ajutorul instrumentelor de traducere. * Poate recunoaște când vorbitorii nu sunt de acord sau când apar dificultăți, interacționând și adaptând mesajul, discursul într-un stil empatic și respectuos. |
| **B 1.3** | **IX-a** | * Poate înțelege și analiza critic emisiuni radio sau TV despre activități curente sau subiecte de interes personal sau interes profesional atunci când difuzarea este moderată. * Poate povesti / reda texte literare și nonliterare, prevăzute de curriculum. * Poate înțelege descrierea evenimentelor, sentimentelor și dorințelor în scrisori personale. * Poate face față unor circumstanțe comunicaționale mai dificile, neprevăzute, utilizând elemente nonverbale. * Pot conversa fără pregătire pe subiecte familiare, culturale, sociale, de interes public. * Poate să rezume și să-și exprime opinia cu privire la o scurtă poveste, un articol, o discuție, un interviu de discuții sau un documentar și să răspundă la alte întrebări detaliate. * Poate socializa cu un grup care lucrează la un proiect, cu susținere la necesitate. * Poate dialoga online într-un limbaj coerent și logic, înțelegând bine informații și oferind feedback empatic. * Poate scrie eseuri scurte și simple pe teme de interes. * Poate redacta texte argumentative, descrieri, dar și diverse texte funcționale: anunțul, invitația etc. * Poate face oral și scris un rezumat convingător al unei cărți, știri, film etc. * Poate utiliza informații complexe, inclusiv online, cu ajutorul instrumentelor de traducere. * Poate înțelege ideile principale ale numeroaselor emisiuni radio sau TV despre activități curente sau subiecte de interes personal sau interes profesional atunci când livrarea este moderată. * Poate să-și expună și să-și argumenteze opinia în legătură cu fapte, evenimente inter- și multiculturale. |

Drept urmare a racordării competențelor specifice la CECRL la finele treaptei gimnaziale în instituțiile de învățământ cu predare în limbile minorităților naționale se conturează un șir de rezultate ale învățării limbii române ca limbă nematernă.

|  |
| --- |
| **Rezultatele învățării:** |
| Astfel, la finele treptei gimnaziale *elevul va putea să*:   * *recepta informații esențiale și de detaliu în diverse contexte de comunicare, când este folosit un limbaj standard clar pe teme familiare, uzuale, de interes personal etc.,* * *recepta texte nonliterare și literare, de complexitate medie, din variate surse și de pe diferite suporturi,* * *participa la interacțiuni verbale, conversații în situații cotidiene,* * *produce un discurs simplu și coerent pe teme uzuale și de interes personal;* * *relata experiențe, evenimente, fapte, intenții, proiecte de viitor, pe diverse teme, cu argumentarea opiniei proprii și exprimarea atitudinii;* * *redacta texte coerente pe subiecte familiare sau de interes personal, în bază de repere;* * *adapta resursele lingvistice achiziționate și promova valorile naționale și universale în diverse situații de comunicare cotidiene.* |

***VI.2 Învățământul liceal***

***Competențele specifice*** învățării limbii și literaturii române, în ciclul gimnazial în instituții de învățământ cu predare în limbile minorităților naționale vizează:

|  |
| --- |
| 1. ***Comprehensiunea*** vorbirii orale din variate tipuri de mesaje și surse, manifestând interes și atitudine pozitivă în procesul de interacțiune verbală. 2. ***Participarea*** la conversații/ discuții / interacțiuni verbale în diverse situații de comunicare, demonstrând motivare, flexibilitate, autonomie în realizarea intențiilor comunicative. 3. ***Interpretarea*** mesajelor scrise/textelor nonliterare și literare din variate surse și de pe diferite suporturi, manifestând interes pentru lectură, gândire critică și motivare pentru integrarea informațiilor achiziționate în propriul sistem de valori. 4. ***Redactarea*** diferitor tipuri de texte scrise pe variate suporturi, demonstrând corectitudine, comportament lingvistic autonom și responsabilitate pentru exprimarea în limba română literară. 5. ***Valorificarea*** experiențelor lingvistice și de lectură în variate domenii de comunicare în limba română, demonstrând apreciere, respect pentru valorile culturii naționale, materne și universale, deschidere pentru exprimarea identității naționale. |

În temeiul CECRL care stipulează că „nivelurile sunt de referință și că, în orice context dat, utilizatorii ar putea să le divizeze, ilustrând modurile în care acestea s-ar putea realiza în diverse contexte”, a fost elaborată „o arborescență flexibilă” a nivelului B2 de învățare a limbii române la treapta liceală (vide Figura 4.4) și corelarea acestora pe clase (vide Tabelul 5.7):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | **B** | | | | |  | | |
| **Nivel intermediar** | | | | | | | | | |
|  | |  | |  | | | |  | |
|  | | **B1** | | | | |  | | |
|  | | **Nivel-prag** | | | | |  | | |
|  | |  | |  | |  | | | |
|  | **B1.1** | | **B1.2** | | **B1.3** | | | |  |
|  |  | |  | |  | | | |  |

**Figura 4.3** **Arborescența flexibilă a nivelurilor B2** *(treapta liceală)*

O repartizare pe clase a nivelurilor de referință în învățarea limbii române ca limbă nematernă la treapta gimnazială în instituțiile de învățământ cu predare în limbile minorităților naționale poate fi urmărită în tabelul de mai jos (*vide Tabelul 5.5*).

**Tabelul 5.7**

**Nivelurile de învățare a limbii române ca limbă nematernă**

**corelate cu nivelurile Cadrului European Comun de Referință pentru Limbi**

*(treapta liceală)*

|  |  |  |  |
| --- | --- | --- | --- |
| **Etapa de învățământ** | **Nivelul de referință conform CECRL** | **Nivelul stabilit cu**  **referire învățarea limbii române ca limbă nematernă** | **Clasa** |
|  |  | B2.1 | X-a |
| B2.2 | XI-a |
| B2.3 | XII-a |

Prin urmare, învățarea limbii române la treapta liceală în instituțiile de învățământ cu predare în limbile minorităților naționale se recomandă a fi realizată în temeiul descriptorilor distinctivi ai nivelului B2 (*vide Tabelul 5.8*).

**Tabelul 5.8**

|  |  |  |
| --- | --- | --- |
| **Descriptorii nivelului B2**  *(treapta liceală)* | | |
| **Descriptorii nivelului B2**  (B2.1, B2.2, B2.3) | | |
| **Nivelul** | **Clasa** | **DESCRIERE GLOBALĂ**  **(Ce poate face elevul)** |
| **B 2.1** | **X-a** | * Poate explica și susține opinii în discuție prin furnizarea de explicații, argumente și comentarii relevante. * Poate să explice un punct de vedere cu privire la o problemă de actualitate, oferind avantajele și dezavantajele diverselor opțiuni. * Poate să construiască un lanț de argumente convingătoare. * Poate să dezvolte un argument motivat în sprijinul sau împotriva unui anumit punct de vedere. * Poate clarific o problemă și îi poate explica interlocutorului său într-o negociere necesitatea unei concesii. * Poate să evidențieze semnificația faptelor, evenimentelor și experiențelor, să-și justifice ideile și să sprijine colaborarea. * Poate prezenta descrieri clare și detaliate pe o gamă largă de subiecte legate de domeniul de interes * Poate explica un punct de vedere pe o temă de actualitate, prezentând avantajele și dezavantajele. * Poate scrie un text clar și detaliat pe o gamă largă de subiecte legate de propriile interese sau activități. * Poate face distincție între mesajele formale și informale, utilizându-le adecvat. * Poate participa activ la discuțiile informale în contexte familiare. |
| **B 2.2** | **XI -a** | * Poate iniția un discurs, să ia rândul său atunci când este necesar și să încheie conversația atunci când are nevoie. * Poate evalua propunerile alternative ale interlocutorului, poate comenta și expune în mod clar punctul de vedere. * Poate participa activ la discuții în contexte familiare, susținându-și opiniile. * Poate interacționa cu mai mulți oameni, care au același gen de activități, gestionând neînțelegerile sau dezacordurile, în condițiile în care interlocutorii evită limbajul complex. * Poate scrie un eseu sau un raport, să transmită informații sau să prezinte motive în sprijinul sau împotriva unui anumit punct de vedere. * Poate dezvolta în continuare ideile altor persoane și le pot lega în linii coerente de gândire, luând în considerare aspecte diferite ale unei probleme. * Poate comunica esența afirmațiilor și punctelor de vedere importante privind subiectele în discuție, cu condiția ca vorbitorii să ofere clarificări dacă este necesar. * Poate scrie clar și detaliat și texte semi-oficiale pe varietate de subiecte legate de domeniul lui de interes * Poate sintetiza și evalua informații și argumentele obținute din diverse surse. * Poate utiliza la redactarea textelor fraze mai extinse, aplicând conectori mai complicați și mai diverși. * Afișează un grad relativ ridicat de control gramatic. Nu face erori care provoacă neînțelegeri. * Poate redacta clar, detaliat descrieri ale realului sau imaginarului, evenimente și experiențe, relația dintre ideile din text și viziunea formată. * Poate schița punctele principale într-un dezacord cu o precizie rezonabilă și să explice pozițiile părților implicate. |
| **B 2.3** | **XII -a** | * Poate să înțeleagă în detaliu ceea ce i se spune în limba vorbită standard chiar și într-un mediu zgomotos. * Poate interacționează cu un grad de fluență și spontaneitate care face ca interacțiunea regulată cu vorbitorii nativi să fie cât se poate de posibilă fără a impune tensiuni pe nici una dintre părți. * Poate oferi feedback și urmări ă declarațiile și concluziile altor vorbitori și, astfel, să contribuie la dezvoltarea a discuției. * Poate conștientiza greșelile comise și interveni cu anumite corectări, ajustări stilistice. * Poate citi articole și rapoarte ce vizează problemele actuale, în care autorii adoptă anumite poziții sau puncte de vedere. * Poate înțelege textele operelor literare, discursuri extinse, lecturi și urma chiar linii complexe de argumentare. * Poate înțelege majoritatea știrilor TV și programele actuale, majoritatea filmelor în limbajul standard. * Poate produce discursuri, texte coerente într-un limbaj elevat, plastic. * Afișează un grad ridicat de control gramatic. Nu face erori care provoacă echivocuri. * Poate opina în contradictoriu, dar manifestând respect față de interlocutorul de altă etnie. * Poate interacționa cu un grad de fluența și spontaneitatea care fac posibilă interacțiunea regulată cu vorbitorii nativi. * Poate formula întrebări și oferi feedback pentru a încuraja oamenii să se extindă în gândirea lor și să-și justifice sau să-și clarifice opiniile. * Poate să se bazeze pe ideile oamenilor și să le unească în linii coerente de gândire * Poate cere oamenilor să explice cum se potrivește o idee cu subiectul principal al discuției. |

Drept urmare a racordării competențelor specifice la CECRL la finele treptei liceale în instituțiile de învățământ cu predare în limbile minorităților naționale se conturează un șir de rezultate ale învățării limbii române ca limbă nematernă.

|  |
| --- |
| **Rezultatele învățării:** |
| Astfel, la finele treptei liceale *elevul va putea să*:   * *înțelege fără efort vorbirea orală din variate tipuri de mesaje și surse, recepționate direct sau prin diferite mijloace audio-vizuale;* * *participa la conversații/discuții cu un anumit grad de spontaneitate și fluență, în diverse situații de comunicare, inclusiv cu vorbitorii nativ;* * *să-și exprime coerent, detaliat opinia, privind anumite subiecte de actualitate, în descrieri, prezentări, argumentări, conform obiectivelor propuse;* * *interpreta texte nonliterare și literare complexe din variate surse și de pe diferite suporturi;* * *redacta texte scrise complexe, cu o structură clară, pe variate suporturi;* * *valorifica experiențele lingvistice și de lectură în variate domenii de comunicare.* |

1. **MODALITĂȚI DE IMPLEMENTARE A DEMERSULUI DIDACTIC**

**LA DISCIPLINA LIMBA ȘI LITERATURA ROMÂNĂ ÎN INSTITUȚIILE CU PREDARE ÎN LIMBILE MINORITĂȚILOR NAȚIONALE**

În vederea atingerii scopului și a obiectivelor prezentei *Concepții*, în acord cu cadrul normativ în vigoare, etalăm o gamă de mecanisme de implementare a demersului didactic la disciplina limba și literatura română în instituțiile cu predare în limbile minorităților naționale ce credem că ar aduce plusvaloare în formarea/dezvoltarea competențelor comunicativ-lingvistice prin prisma valorificării celor literar-estetice.

Atingerea rezultatelor învățării prestabilite de cadrul curricular normativ-proiectiv se realizează prin intermediul lecției. Or, lecția constituie unitatea de bază a desfășurării procesului instructiv-educativ la disciplină.

În contextul formării competențelor școlare considerăm preferabilă utilizarea clasificării tipurilor de lecții după criteriul competenței, ce solicită angajarea unor priorități metodologice evidente la nivelul valorilor cognitive dobândite în cadrul lecție:

1. *Lecție de formare a cunoștințelor* (vizează prioritar formarea capacităților de dobândire a cunoștințelor);
2. *Lecție de formare a capacităților de înțelegere a cunoștințelor* (vizează prioritar formarea capacităților de înțelegere a cunoștințelor dobândite anterior);
3. *Lecție de formare a capacităților de aplicare a cunoștințelor* (vizează prioritar formarea capacităților de aplicare a cunoștințelor dobândite și înțelese anterior);
4. *Lecție de formare a capacităților de analiză-sinteză a cunoștințelor* (vizează prioritar formarea capacităților de analiză-sinteză a cunoștințelor dobândite, înțelese și aplicate anterior);
5. *Lecție de formare a capacităților de evaluare a cunoștințelor* (vizează prioritar formarea capacităților de evaluare critică a cunoștințelor dobândite, înțelese, aplicate și interpretate analitico-sintetic anterior).

Lecția se poate prezenta prin diverse forme de organizare de la unele clasice: *lecția de comunicare/asimilare a noilor conținuturi, lecția de formare a priceperilor și deprinderilor, lecția mixtă, lecția de recapitulare, sistematizare și consolidare a cunoștințelor, lecția de verificare și evaluare a rezultatelor școlare etc.,* la unele mai moderne: *lecția de analiză a rezultatelor evaluării, lecția-tandem, lecția-atelier, lecția-proces de judecată, lecția-talk-show* etc.

Având în vedere forma de organizare a activităților în cadrul orei, la treapta liceală procesul de predare-învățare-evaluare poate fi organizat și desfășurat în baza următoarelor tipuri de lecții: *lecția-prelegere, lecția-seminar aplicativ/de reluare și aprofundare, lecția-practicum, lecția-sinteză, lecția-evaluare, lecția-atelier, lecția-dezbatere, lecția-vizită, etc.*

*Lecția introductivă* este un pic mai specială, ea având rolul de a oferi o imagine de ansamblu asupra unei unități/a unui modul/capitol etc. și are drept scop acomodarea elevului cu mediul pedagogic și noțional în care se va desfășura etapa de instruire pe care o parcurge.

*Lecția de comunicare/asimilare a noilor conținuturi* este recomandat la început de capitol, la teme mai dificile în care se urmărește în mod deosebit învățarea în clasă, sau la clasele terminale, când tema este amplă și impune prezentarea sub formă de prelegere. Lecția are ca specific eliminarea etapelor ce țin de lecția anterioară, trecându-se, după momentul organizatoric, direct la anunțarea titlului, obiectivelor de referință și competențelor specifice. Cea mai mare parte a lecției se consumă cu comunicarea și însușirea de noi cunoștințe, ultimile minute servind pentru consolidarea ideilor principale, fixării relațiilor, cristalizării concluziilor, precum și la indicarea temei pentru acasă.

*Lecția-prelegere* se centrează pe metoda clasică cu același nume fiind rezervată claselor de liceu sau grupurilor de elevi care au puterea de a recepta, având pregătirea necesară, conținuturi vaste dintr-un domeniu științific.

*Lecția-seminar* se recomandă vârstelor școlare mari. Ea presupune dezbaterea unui subiect pe baza studiului prealabil al unei literaturi de specialitate recomandate de către profesor. O astfel de lecție se sprijină pe nivelul de pregătire al elevilor și pe interesul pe care aceștia îl manifestă în mod constant pentru disciplina școlară în cauză.

*Lecția-evaluare* urmărește constatarea nivelului de pregătire a elevilor în scopul remedierii învățării și creșterii performanței școlare. Ea trebuie să servească diagnosticării nivelului de pregătire al elevilor și să formuleze judecăți de valoare în legătură cu performanța. Variantele lecției de verificare și apreciere pot fi: evaluare orală, evaluare prin lucrări scrise, evaluare prin lucrări practice, evaluare cu ajutorul programelor computerizate.

*Lecția-vizită* sau *lecția-excursie* poate fi introductivă, de comunicare de noi conținuturi, finale. Acest tip de lecție sunt binevenite în cadrul orelor de limbă și literatură română la predarea unităților tematice ce valorifică locurile memorabile, personalitățile notorii, tradiții și obiceiuri etc.

* *Excursii și vizite introductive* se organizează înaintea predării unui capitol sau teme, cu scopul de a-i pregăti pe elevi pentru înțelegerea și asimilarea cunoștințelor ce se vor preda.
* *Excursii și vizite de comunicare de noi conținuturi* se desfășoară prin raportare la o temă din programă, cu intenția de a-i conduce pe elevi spre o mai bună și rapidă înțelegere și asimilare a conținuturilor, ca urmare a contactului nemijlocit cu acestea.
* *Excursii și vizite finale/ recapitulative* se organizează după încheierea unui capitol sau a unei teme, cu scopul concretizării cunoștințelor, sistematizării și fixării a lor.
* *Excursie virtuală* este o lecție ludică, interactivă, specială, ce conduce elevii într-o aventură unică, în afara clasei, folosind Internetul și/sau TIC. Este o oportunitate de a întâlni experți din diferite domenii (ghizi pentru turul muzeelor, exploratori, biologi marini, zoologi, oameni de știință).

*Lecția-atelier* este o lecție acțională, în care elevul este pus în situația „să facă” pentru „a ști”, construind și valorificând structuri operaționale pe care le deține și le dobândește, în procesul ei, elevul (subiectul epistemic) interacționează cu obiectul (cunoașterea/conținuturile incluse în curriculum, manuale) pentru a-l cunoaște și a-l transforma. În cadrul lecției-atelier, cunoașterea este construită prin activarea operațiilor și acțiunilor mentale determinate genetic și socio-pedagogic, iar activitatea didactică este concepută pe bază constructivistă. La lecția-atelier sunt utilizate metode generativ-structurale active, capabile să dea naștere „conflictelor cognitive”.[[4]](#footnote-4) Lecțiile-atelier trebuie abordate sistemic, racordate la unitățile de conținut și competențele curriculare, în concordanță armonioasă cu întreg mersul educațional.

Aceste tipuri de activități oferă elevilor posibilitatea să socializeze, să construiască punți între concepte și abilități, să exerseze și să experimenteze, toate contribuind la creșterea încrederii în sine, dezvoltarea independenței și a capacității de lucru în echipă. Este o învățare a modului în care trebuie să învețe și, în același timp, o umanizare a experienței din sala de clasă, atât de necesară în activitatea cu copiii.

În cadrul predării-învățării-evaluării limbii și literaturii române în instituțiile cu predare în limbile minorităților naționale pot fi valorificate mai multe tipuri de ateliere:

* *Atelierul de lectură* se organizează atunci când profesorul are în obiectiv lectura textului ca activitate principală, iar textul poate fi ales – în funcție de obiective – după factură, specie, volum. Pas cu pas, lecție cu lecție, elevii vor învăța să citească diferite texte literare și nonliterare, să proceseze și să organizeze informația, asimilând strategii de lucru, iar ulterior – să producă texte literare, nonliterare și metaliterare, conform cerințelor curriculare.
* *Atelierul de scriere*, strategie de formare și dezvoltare a competenței de comunicare scrisă, s-ar cuveni să fie privit ca parte a demersului educațional și să i se aloce timp suf icient, cu regularitate, pentru atingerea obiectivelor și obținerea unor rezultate palpabile. O oră, două, rezervate în proiectarea calendaristică o dată la șase-opt săptămâni, ar fi varianta recomandată.
* *Atelierul de discuție* are să valorifice și are să dezvolte competențele de comunicare orală. Cercetând activitățile recomandate de Curriculum, profesorul proiectează ateliere de discuție la încheierea studierii unor texte de proporții, dar și pentru a aborda probleme cotidiene, fără ca acestea să derive din operele literare.
* *Atelier de creație* formă de activitate, în cadrul căreia elevii asimilează cunoștințe noi sau le consolidează pe cele însușite, prin producerea de către ei înșiși a unor texte literare sau pseudoliterare, în funcție de conținuturile curriculare și de obiectivele trasate de către profesor.

Printre modalitățile de învățare limbii și literaturii române în instituțiile cu predare în limbile minorităților naționale din Republica Moldova se înscriu eficient și *imersiunile lingvistice* și/sau *culturale*. Acesteasunt activități didactice ce presupun „plonjarea”, aflarea cât mai îndelungată a celor ce realizează procesul de instruire lingvistică într-un mediu propice însușirii limbii-țintă, în cazul nostru al limbii române, fără a fi în contact cu limba de comunicare din mediul social al audientului. Metoda imersiunii se bazează pe dezvoltarea, extensiunea instruirii lingvistice în activități non-formale și informale, ținând cont de specificul sociocultural existent. Acestea se materializează prin excursii, vizite la teatru, locuri memorabile, discuții pe teme de cultură, obiceiuri și tradiții ale minorităților conlocuitoare pe teritoriul Republicii Moldova.

* *Imersiunea lingvistică* va amplifica competența comunicativă în limba română a copiilor. Ea prevede crearea diverselor situații de comunicare, discuții, simulări/jocuri de rol, înscenări etc., toate fiind realizate prin activități interactive cu implicarea tuturor participanților.
* *Imersiunile culturale* sunt modalități de familiarizare a copiilor/elevilor cu obiceiurile, tradițiile definitorii și personalitățile notorii ale culturii naționale. Imersiunile contribuie la dezvoltarea abilităților de comunicare în limba română, la crearea de automatisme în utilizarea structurilor de baza ale limbii române. Se poate propune o gamă largă de imersiuni culturale cum ar fi *dramatizarea unor fragmente de povești, prezentarea unor recitaluri de poeziilor, înscenarea unor secvențe din anumite obiceiuri și tradiții românești, prezentarea discursurilor la varia manifestări cultural-științifice etc.*

O abordare integrată de învățare a limbii române în instituțiile cu predare în limbile minorităților naționale din Republica Moldova recomandată este CLIL (învățarea integrată de conținut și limbă inspirată de pedagogia jocului). CLIL este o abordare educațională de învățare a limbi române și a altor conținuturi în același timp. Conform cercetărilor în domeniu, conceptul CLIL se bazează pe patru principii (ceea ce Coyle, Hood și Marsh numesc cei „4C”): conținut, comunicare, cogniție și cultură. Lecția CLIL este mai dinamică, pentru că folosește materiale și tehnici de prezentare diversificate și moderne; conținutul este prezentat dintr-o nouă perspectivă, iar presiunea asupra exprimării în limba română este mai mică, atenția fiind concentrată asupra înțelegerii fenomenelor; elevii sunt încurajați să fie autodidacți, să descopere singuri, să pună întrebări și să caute răspunsuri; odată create materialele didactice în format electronic, ele pot fi ușor adaptate pentru orice vârstă și pentru orice nivel și astfel se elimină rutina lecțiilor tradiționale.

CLIL vizează folosirea limbii române ca mediu lingvistic pentru învățarea unui conținut științific, extralingvistic (geografie, istorie, matematică etc.). De aici se poate deduce faptul că în CLIL se stabilește o relație specială între elev, subiectul predat / conținutul lecției și limba în care i se predă și își însușește informația. Această dualitate aduce oportunități în ce privește balansarea dintre limbaj și conținut. Esența metodologiei CLIL constă nu în a pune accent fie pe conținut fie pe limbă, ci în a le îmbina.

În ceea ce privește limba în care se predă, profesorii CLIL trebuie să alcătuiască subiecte din care elevii să poată accesa idei, noțiuni, concepte, și proceduri pentru a-și dezvolta cunoștințele și a folosi vocabularul specific subiectului predat.

Deci, modul în care este văzut CLIL a trecut de la *conținut* și *limbă* la *învățarea integrată*, precum și abordarea extensivă, în învățământul secundar, ciclul I și II, a învățării limbii (și literaturii) române în raport cu cea intensivă.

Pe lângă avantajele evidente, reflectate prin ridicarea nivelului de pregătire lingvistică, mai există și alte avantaje ale educației integrate. În primul rând, elevii dobândesc capacitatea de învățare cognitivă și conștientă. Învățarea integrată oferă elevilor posibilitatea de a utiliza cunoștințele dintr-un context ca bază pentru un alt context, ajutându-i astfel să folosească, să integreze și să transfere cunoștințe, să-și dezvolte gândirea critică.

În al doilea rând, învățarea integrată a conținuturilor sporește motivația elevilor de a învăța limbi străine. Motivația crește atunci când centrul / nucleul de studiu îl formează problemele reale. Elevii interesați de un anumit subiect vor avea un stimul în plus pentru a învăța limba, ceea ce le va permite totodată să stăpânească materialul, să participe la discuții și să își exprime opiniile. De asemenea, studierea limbii române le poate întări încrederea elevilor în propriile abilități de comunicare și de adaptare la context. Ca urmare, se dezvoltă comunicarea interculturală, cunoașterea și înțelegerea diferențelor culturale, respectul pentru culturile altor popoare și aprecierea propriei culturi la adevărata valoare.

1. **ASPECTE FINANCIARE**

Finanțarea pentru implementarea *Concepției didactice a disciplinei limba și literatura română în instituțiile de învățământ cu predare în limbile minorităților naționale din Republica Moldova* se va efectua pe principii de sinergie și complementaritate, din contul și în limitele mijloacelor aprobate anual în bugetul public național și a celor atrase, inclusiv de la partenerii de dezvoltare ș.a.

Implementarea sarcinilor specifice legate de învățarea limbii române în instituțiile de învățământ cu predare în limbile minorităților naționale din Republica Moldova se cere a fi inclusă în *Programul național privind învățarea limbii române de către minoritățile naționale, inclusiv populația adultă, pentru anii 2023-2025*, dar și altele.

1. **DISPOZIȚII FINALE**

***VIII.1 Etape de implementare***

Demersul didactic la limba și literatura română în instituțiile de învățământ cu predare în limbile minorităților naționale din Republica Moldova va fi implementată în trei etape.

În *prima etapă*, se va suplini cadrul normativ cu *Standardele de eficiență a învățării pentru disciplina Limba și literatura română în instituțiile cu predare în limbile minorităților naționale, în corespundere cu Cadrul European Comun de Referință pentru Limbi*; va fi asigurată durabilitatea programelor-pilot de învățare a limbii române în grădinițe, școli cu predare în limbile minorităților naționale; va fi oferit suport în formarea continuă a cadrelor didactice în vederea creșterii/perfecționării competențelor comunicativ-lingvistice a profesorilor care predau limba română și/sau alte discipline în limba română în în instituțiile de învățământ cu predare în limbile minorităților naționale.

În cea de-*a doua etapă*, în contextul dezvoltării competențelor multilingve limba română va fi inclusă în programele-pilot de educație multilingvă la fiecare nivel de învățământ obligatoriu.

În *a treia etapă*, în sistemul de educație vor fi introduse programe de învățare a limbii române pentru adulți, reprezentanți ai minorităților naționale, ca sustenabilitate a prezentei Concepții.

***VIII.2 Impact așteptat***

În urma realizării obiectivelor stabilite, Concepția didactică a disciplinei limba și literatura română în instituțiile de învățământ cu predare în limbile minorităților naționale din Republica Moldova va avea un impact pozitiv și multidimensional și va contribui la:

* Dezvoltarea, actualizarea cadrului normativ și de politici lingvistice privind învățarea limbii române de către minoritățile naționale.
* Racordarea cadrului curricular proiectiv la Cadrul European Comun de Referință pentru Limbi.
* Sporirea calității învățării limbii române în instituțiile de învățământ general cu predare în limbile minorităților naționale, pe termen scurt, și în / instituțiile de învățământ superior/învățarea pe tot parcursul vieții, pe termen lung.
* Asigurarea material-didactică a procesului de predare-învățare a limbii române în instituțiile de învățământ general cu predare în limbile minorităților naționale.
* Sporirea calității sistemului de formare inițială și continuă a cadrelor didactice.
* Creșterea calității resursei umane ce asigură predarea limbii și literaturii române în instituțiile de învățământ cu predare în limbile minorităților naționale din Republica Moldova.
* Formarea continuă a resursei umane în domeniul predării disciplinelor nonlingvistice în limba română.
* Dezvoltarea unui mediu favorabil de învățare a limbii române, care să garanteze dezvoltarea competențelor de comunicare în limba oficială a statului ale celor ce învață, în raport cu potențialul, nevoile personale.
* Promovarea identității naționale ți europene în sistemul educațional și societatea Republicii Moldova prin prisma comunicării în limba română.

1. <https://www.constcourt.md/libview.php?l=ro&idc=7&id=2795&t=/Media/Noutati/Curtea-a-verificat-Legea-care-stabilete-denumirea-limba-romana-ca-limba-de-stat-a-Republicii-Moldova/> [↑](#footnote-ref-1)
2. În ediția 2018 a CECRL, revăzută și actualizată, nivelul de descriptori a fost completat, fiind introdus și descris nivelul Pre-A1, dezvoltat pe baza descriptorilor din Proiectul elvețian Lingua level și Proiectul japonez CEFR-J, ambele vizând școala primară și secundară. [↑](#footnote-ref-2)
3. <https://www.constcourt.md/public/files/file/informatie_utila/Comentariu_Constitutie.pdf> [↑](#footnote-ref-3)
4. <https://limbaromana.md/index.php?go=articole&n=4067> [↑](#footnote-ref-4)